title: Kalle Kurg

text: Vuonna 1981 Vanemuine-teatterissa ensi-illan saanut ”Mimeskit” oli ensimmäinen alkuperäinen ja täyspitkä moderni pantomiimiesitys viron teatterin historiassa. Kyseessä oli kolme itsenäistä tanssielementeillä rikastettua musiikkillista esitystä, ”Valo”, ”Seppeleballadi” ja ”Muuttolinnun lento”, joissa osallistui solistien lisäksi myös teatterin balettikuoro. Kalle Kurgilta olivat käsikirjoitus, lavasteet ja ohjaus, musiikin olivat ”Mimeskeille” kirjoittaneet säveltäjät Sven Grünberg ja Lepo Sumera. Esityksen ensimmäinen osa keskittyi sokean ja näkijan suhteelle, toisen pantomiimin keskeinen teema oli pelihenginen ihmisen ”kuolleeksitanssittaminen” ja kolmannes nosti näkyville elävän olennon eksistentiaaliset perusongelmat. Käsitteen "mimesk" loi eritysesti esityksen genreä silmällä pitäen kirjailija Ain Kaalep. ”Mimeskejä” esitettiin paitsi Viroa myös Venäjällä, Latviassa, Liettuassa, Suomessa sekä Belgiassa.


title: Kalle Kurg

text: Kohua herättänyt näytelmä ”Liigvesi” (Liikavesi) Tallinnan Draamateatterissa (1986, ohjaaja Raivo Trass) lähti liikkeelle Anton Hansen Tamsaaren romaanin ”Totuus ja oikeus” I ja V osan pohjalta ja toi esiin uusia näkökulmia Tammsaaren interpretoinnissa. Keskeiseksi nostettiin ihmisenä olemisen mysteeri ja hänen henkiset ristiriidat ajan muutoksissa. Kurg lisasi Tammsaaren tekstiin omaa tekstiä ja toi peliin uusia henkilöitä, ärsyttäen tavanmukaisten kuvitelmien sekä koulu-Tammsaaren ihailijoita, vaikka näytelmää esitettiinkin pitkään.


title: Kalle Kurg

text: Esseissään Kurg nostattaa kulttuurin peruskysymyksia. Hänta pidetään kirjallisuustutkijana filosofisvaikutteiseksi, ja hän onkin julkaissut monien kirjailijoiden tuotannon analyysin ohella teoreettisiä artikkeleita, kiinnostuen mm kirjallisuuden kehityslinjoista sekä taustavaikutteista kiirellisissa muutoksissa. Vuonna 1999 hän ehdotti verkkoyliopiston perustamista Viroon, vuonna 2001 hän esitti Viron kehittämistä ekotasavallan suuntaan, vuonna 2005 yhdessä Eero Paloheimon kanssa hän toi julkisuuteen Viroon ekokaupungin rakentamisen idean. Kurg on tunnettu myös eläinystävänä. Kurg on toiminut luennoitsjana mm. Suomessa, Yhdysvalloissa, Bulgariassa, Venäjällä ja muualla.


title: Date Night

text: Date Night on vuonna 2010 julkaistu Shawn Levyn ohjaama komediaelokuva, jonka pääosissa ovat Steve Carell ja Tina Fey.


title: Date Night

text: Claire ja Phil Foster ovat viettämässä deitti-iltaa, jonka avulla aviopari yrittää torjua parisuhteen urautumista. Fostereille näistäkin "tapaamisista" on kuitenkin tullut jo rutiinia, paitsi tänä kyseisenä iltana. Heidät sekoitetaan toiseen pariskuntaan ja kynttiläillallinen muuttuu hurjaksi takaa-ajoksi ja seikkailuksi ympäri kaupunkia.


title: Haikein terveisin

text: Haikein terveisin () on vuonna 2010 ensi-iltansa saanut sota-aiheinen romanttinen draamaelokuva, jonka on ohjannut Lasse Hallström. Elokuvan pääosissa esiintyvät Channing Tatum ja Amanda Seyfried. Elokuva on Nicholas Sparksin romaanin sovitus. Elokuva kertoo nuoreen naiseen rakastuvasta sotilaasta, joka lyhyen yhdessäolon jälkeen joutuu takaisin armeijan palvelukseen. Pari päättää kirjoittaa toisilleen ahkerasti kirjeitä.


title: Haikein terveisin

text: Erikoisjoukkoihin kuuluva sotilas John Tyree viettää lomaa Charlestonissa ja tapaa Savannahin, myös lomalla olevan opiskelijan. Viikon aikana pari rakastuu, ja John tapaa myös Savannahin perheen sekä naapurin Tim Wheddonin ja tämän autistisen Alan-pojan. Savannah tapaa Johnin syrjäänvetäytyvän isän, jolla on pakkomielle kerätä kolikoita, erityisesti niitä, joissa on valmistusvirhe. Kun Savannah toteaa, että myös Johnin isä saattaa olla enemmän tai vähemmän autistinen, John toteaa tuntevansa isänsä ilman kenenkään ulkopuolisen analyysejä. Poistuessaan paikalta raivostunut John lyö Savannahin rauhoittelevaa mutta tungettelevaa ystävää, Randya, ja vahingossa myös Timiä. John pyytää Timiltä ja Savannahilta anteeksi ja viettää vielä yhden illan Savannahin kanssa ennen paluutaan armeijan palvelukseen.


title: Haikein terveisin

text: John ja Savannah jatkavat parisuhdettaan lähettämällä toisilleen kirjeitä. Pari haaveilee yhteisestä perhe-elämästä, kunhan John jättää armeijan. Syyskuun 11. päivän terroriteot saavat kuitenkin Johnin jatkamaan palvelustaan. Myöhemmin Savannah pitää pitkän tauon kirjoittamisessa, ja kun John vihdoin vastaanottaa kirjeen, Savannah ilmoittaa kihlautuneensa toisen miehen kanssa. John polttaa kaikki Savannahilta saamansa kirjeet. John haavoittuu sotatehtävissä ja häntä suositellaan palaamaan kotiin, mutta mies päättää jatkaa. Neljän vuoden jälkeen John saa kuulla, että hänen isänsä on sairastunut vakavasti. John palaa kotiin ja tapaa isänsä sairaalassa. John kertoo isälleen, kuinka hän haavoituttuaan ajatteli viimeisenä asiana isäänsä, elämänsä tärkeintä henkilöä. Pian Johnin isä kuolee.


title: Haikein terveisin

text: John kohtaa Savannahin ja tajuaa, että tämä on naimisissa Timin kanssa. John käy sairaalassa tapaamassa lymfoomasta kärsivää Timiä, joka kertoo, ettei Savannah ole missään vaiheessa unohtanut Johnia ja rakastaa tätä yhä. John käy Savannahin luona lounaalla ja kysyy, miksei tämä koskaan edes soittanut hänelle. Savannah sanoo, että pelkästään Johnin äänen kuuleminen olisi muuttanut hänen mielensä. Yksinäisyydestä kärsinyt Savannah uskoi olevansa avuksi Timille ja Alanille. John hyvästelee Savannahin ja jättää tämän surun murtamaksi, mutta lähdettyään John tajuaa, ettei voi elää päätöksensä kanssa. John myy isänsä suuren kolikkokokoelman ja saamillaan rahoilla kustantaa Timin sairaalahoidon, mutta pian John saa Savannahilta kirjeen, jossa tämä kertoo Timin kuolleen. Myöhemmin John lähtee armeijasta, ja siviilielämään palatessaan hän kohtaa kahvilassa Savannahin, ja kaksikko halaa toisiaan lämpimästi.


title: Katseeseen kätketty

text: Katseeseen kätketty ("El secreto de sus ojos") on vuonna 2009 ensi-iltansa saanut argentiinalainen rikosdraamaelokuva, jonka on ohjannut Juan José Campanella. Elokuva palkittiin muun muassa parhaan vieraskielisen elokuvan Oscar-palkinnolla.


title: Katseeseen kätketty

text: Tv-Nytissä neljä kriitikkoa antoi elokuvalle tähtiä keskiarvolla 3,3.


title: Katseeseen kätketty

text: "Episodi"-lehdessä viisi kriitikkoa antoi elokuvalle pisteitä keskiarvona 3,80.


title: Katseeseen kätketty

text: Vuonna 2016 "Katseeseen kätketty" äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Katseeseen kätketty

text: Vuonna 2015 sai ensi-iltansa elokuvan samanniminen amerikkalaisversio, jonka on ohjannut Billy Ray.


title: Palikainen

text: Palikainen on kylä Painiojärven rannalla Somerniemellä Somerolla lähellä seututietä 280. Kylän väkiluku vuonna 2011 oli 106, mikä teki siitä Someron kylistä väkiluvultaan 24. suurimman ja entisen Somerniemen kylistä kolmanneksi suurimman. Palikaisten naapurikyliä ovat Someron Hirsjärvi ja Kivisoja lännessä, Somerniemen Oinasjärvi ja Härjänlahti kaakossa, Somerniemen Vesanoja ja Keltiäinen idässä ja Tammelan Letku pohjoisessa. Kylässä sijaitsee valtakunnallisesti merkittäväksi rakennetuksi kulttuuriympäristöksi määritelty Palikaisten kartano, joka aiemmin on käsittänyt koko kylän. Vuosina 1924–1966 kylässä toimi Palikaisten kansakoulu.


title: Palikainen

text: Kylän luonnonympäristöä hallitsee Someron ja Somerniemen suurin järvi Painio, jonka rannalla sijaitsevat sekä Palikaisten kartano että kylän vanhimmat pellot. Järven etelärantaa reunustaa harjujakso, jonka eteläpuolella, Painioon laskevan Hossinojan varrella on alavampia peltoja. Kylän pohjoisosa sen sijaan liittyy jo karun ja metsäisen Tammelan ylängön reunamiin. Siellä sijaitsevat Tammelan Letkun kylän rajalla metsäjärvet Mustjärvi ja Valkjärvi sekä pääosin Keltiäisten ja Vesanojan kylien alueella Siikjärvi ja Poikkipuoliainen. Näistä Valkjärvi kuuluu Paimionjoen sivujoen Pajulanjoen latvavesiin, muut laskevat Palikaisten Myllylässä Painioon. Kylän lounaiskulmaan ulottuu Paimionjoen vesistöön kuuluva pitkä ja kapea Hirsjärvi, johon Painio laskee vetensä.


title: Palikainen

text: Palikaisten kylän nähtävyyksiin kuuluu Hirsjärven rannalla lähellä Österkullan huvilaa sijaitseva Jääkärilehto, jonka on perustanut Somerniemelle haudattu jääkärieversti Eric Schauman.


title: Palikainen

text: Tunnettuihin palikaislaisiin kuuluu Palikaisten kartanon isäntänä pitkään ollut professori Johan Gullichsen. Kartanon kautta kylän vaiheisiin liittyviä sukuja ovat olleet myös Munck af Sommernäs, Ramsay ja Wahren. Myös kirjailija Helvi Hämäläisen äidin sukua on elänyt Palikaisissa.


title: Veikko Laine (professori)

text: Veikko Aatos Ilmari Laine () oli suomalainen professorin arvonimen saanut lääkäri ja Suomen Reumaliiton pitkäaikainen puheenjohtaja.


title: Veikko Laine (professori)

text: Laineen vanhemmat olivat työmestari Frans Ahto Laine ja Fanny Aurora Aalto. Hänen ensimmäinen puolisonsa vuodesta 1936 oli sairaanhoitaja Onerva Aurora Brusila (1910–1954) ja toinen ylihoitaja Aino Kaarina Lahti-Nuuttila. Ylioppilaaksi Laine tuli Turun suomalaisesta lyseosta 1930.


title: Veikko Laine (professori)

text: Laine oli koulutukseltaan lääketieteen lisensiaatti ja lääketieteen ja kirurgian tohtori. Hän valmistui vuonna 1937 ja erikoistui myöhemmin hermo- ja mielitauteihin vuonna 1945, sisätauteihin vuonna 1950 ja reumatauteihin vuonna 1956. Hän oli käynnistämässä vuonna 1946 aloittaneen Heinolan reumaparantolan ja vuonna 1951 aloittaneen, samassa kaupungissa sijainneen Reumasäätiön sairaalan toimintaa. Tätä ennen hän työskenteli muun muassa Lapinlahden sairaalan apulaislääkärinä. Laine toimi Reumasäätiön sairaalan ylilääkärinä vuoteen 1964 ja johtavana lääkärinä vuosina 1964–1974. Lainetta on kuvattu reumapotilaiden hoidon uranuurtajaksi. Hän muun muassa aloitti professori Kauko Vainion kanssa reumapotilaiden leikkaustoiminnan.


title: Veikko Laine (professori)

text: Laine toimi vuosina 1959–1971 Suomen Reumatologisen yhdistyksen ja vuosina 1972–1988 Suomen Reumaliiton puheenjohtajana. Hän toimi myös EULARin eli European League Against Rheumatismin puheenjohtajana vuosina 1971–1973. Hän oli vuosina 1963–1979 reumatologian dosenttina Helsingin yliopistossa. Laine sai professorin arvonimen vuonna 1966.


Confederación Española de Derechas Autónomas (CEDA) oli Espanjan toisessa tasavallassa toiminut oikeistolainen, monarkistinen ja kansalliskatolilainen puolueliitto, joka kattoi käytännössä koko maan oikeiston vuosina 1933–1937. Sen perustaja oli juristi Ángel Herrera Oria, joka oli perustamansa ja julkaisemansa El Debate-lehden päätoimittaja. CEDA:n myöhempi johtaja oli myös perustajajäsen José María Gil-Robles.


title: Confederación Española de Derechas Autónomas

text: Herrera Oria johti katolilaista sosiaalijärjestöä Acción Católicaa ("Katolilainen toiminta"). Vuonna 1931 hän onnistui keräämään El Debate -lehden ympärille katolilaisia tahoja, jotka olivat huolestuneet katolilaisuuden asemasta tulevassa tasavallassa. Tämä katolilainen ryhmä perusti 15 päivää tasavallan perustamisen jälkeen 21. huhtikuuta 1931 Acción Nacional -puolueen, joka seuraavana vuonna muutti nimekseen Acción Popular ("Kansan toiminta"). CEDA:n pääpuolueen Acción Popularin lisäksi liiton muodostivat seuraavat paikallispuolueet:CEDA oli suuri 700 000 jäsenen joukkopuolue. Ideologialtaan se oli konservatiivinen uskonnon merkitystä korostava puolue, joka kannatti myös korporatiivista valtiota. Näin ollen se oli suuntaukseltaan lähinnä kristillisdemokraattinen. Tasavallan aikana kirkko ja valtio erotettiin toisistaan ja uskonnolliset symbolit kiellettiin kouluissa. Tuohon aikaan kiista katolisen kirkon asemasta Espanjassa kävi kuumimmillaan ja lopulta se huipentuikin kirkkojen polttamisiin ja kirkon työntekijöiden murhiin. CEDA näki tehtäväkseen katolisen kirkon aseman puolustamisen tässä kiistatilanteessa.


text: Osa historioitsijoista on kuvaillut CEDA:a fasistiseksi, erityisesti sen tunnettua nuorisojärjestöä Juventudes de Acción Popularia (JAP). Puolueen esikuva oli alkujaan Britannian konservatiivipuolue, mutta parlamentissa CEDA:n edustajat esittivät avoimesti Italian ja Saksan järjestelmiä kohtaan tuntemia sympatioitaan. Puolueliiton ideologian esiintuominen oli lähinnä Acción Popularin varassa. Puolue sitoutui tasavallan toimintamalleihin siitä huolimatta, että sen piirissä oli vahvaa monarkian kannatusta. Sillä oli myös sosiaalinen painotuksensa linjoissaan. CEDA:n poliittisen linjan kiteytti tunnuslause "Religión, Familia, Patria, Orden, Trabajo y Propiedad" ("Uskonto, perhe, isänmaa, järjestys, työ ja vauraus").


text: Marraskuun 1933 parlamenttivaaleissa CEDA:sta tuli parlamentin suurin ryhmittymä. Se yritti kasvattaa valtaansa muodostamalla liiton oikeistolaisen "Renovación Española" -puolueen kanssa, mutta sen tällä tavoin saavuttama 115 paikan edustajamäärä ei riittänyt muodostamaan hallitusta yksin. Koska Espanjan presidentti Niceto Alcalá-Zamora ei halunnut nimittää CEDA:n johtajaa José María Gil-Roblesia pääministeriksi, muodosti Espanjan Radikaalipuolue Alejandro Lerroux'n johdolla vähemmistöhallituksen, jota CEDA tuki parlamentissa.


text: Lokakuussa 1934 Leroux muodosti uuden hallituksen, johon osallistui tällä kertaa myös CEDA kolmella edustajallaan. Yhdessä tämän ja uusien muun muassa perustuslakia koskevien uudistusten kanssa laukaisi vasemmiston vastareaktion, joka tunnetaan ”lokakuun 1934 vallankumouksena”. Espanjan sosialistinen työväenpuolue (PSOE) ei tunnustanut CEDA:n osallistumista hallitukseen, eikä se itse asiassa hyväksynyt koko vuoden 1933 vaalitulosta. Edeltävän kaksivuotisen vaalikauden sosialistipuolue oli ollut parlamentin suurin ryhmittymä, mutta itse säätämänsä uuden vaalilain takia se oli menettänyt asemansa oikeistolle. Näin ollen PSOE julisti ammattiliitto UGT:n kanssa yleislakon, joka pian muuttui väkivaltaiseksi, kun Asturian ja Katalonian maakunnissa puhkesivat kapinat. Vasemmistolaiset puolisotilaalliset ryhmittymät valtasivat muun muassa kaivoksia, jolloin armeija ajautui näiden ryhmittymien ja lakkolaisten kanssa aseellisiin yhteenottoihin. Katalonia taas julistautui itsenäiseksi, mikä käytännössä tarkoitti kapinaa Espanjan valtiota vastaan. Lerroux'n uusiessa hallituksensa kokoonpanon toukokuussa 1935 CEDA sai viisi ministeriä aiemman kolmen sijasta ja Gil-Robles nimitettiin sotaministeriksi. Kaikki CEDA:n ministerit kuitenkin erosivat Espanjan hallituksesta joulukuussa 1935.


text: Helmikuun 1936 parlamenttivaalit olivat tappiolliset CEDA:lle keskustavasemmistolaisen Kansanrintaman voittaessa. Tällä kertaa CEDA ei hyväksynyt vaalitulosta. Tämän jälkeen osa CEDA:n jäsenistä alkoi suunnitella eri ryhmittymien ja henkilöiden, kuten kenraalien Emilio Molan ja Francisco Francon, kanssa vallankaappausta, jonka oli tarkoitus tapahtua 17. heinäkuuta 1936. Suunnitelma ei kuitenkaan täysin onnistunut, koska asevoimien ja oikeiston kapina johti sisällissodan syttymiseen. CEDA tuki sisällissodassa kansallismielisiä ja sen jäseniä osallistui taisteluihin Kansallisen liigan eli kansallisen armeijan riveissä.


text: Vuonna 1937 Espanjan oikeisto yhdistyi Francon ohjauksella Falange Españolaksi, josta tuli ainut sallittu puolue. Tämä tarkoitti myös sitä, että CEDA lakkautettiin ja moni sen militanteista ja johtajista siirtyi Falangin piiriin.


title: Ruotsin kuntauudistukset

text: Ruotsin kuntauudistukset -artikkelissa käsitellään Ruotsin kuntajaon muutoksia. Ruotsissa on toteutettu kolme koko maan kattanutta kuntauudistusta. Tuolloin kuntia on sekä jaettu että yhdistetty toteuttamalla kuntaliitoksia.


title: Ruotsin kuntauudistukset

text: Vuoden 1862 kunnallislait kunnallishallinnosta kaupungeissa ja maaseudulla astuivat voimaan 1. tammikuuta 1863. Samassa yhteydessä muodostui noin 2 500 kuntaa, mutta tarkkaa määrää ei ole pystytty määrittämään tiettyjen epäselvyyksien vuoksi. Näistä 89 oli kaupunkeja, joilla oli jo aiemmin ollut kaupunginoikeuksien kautta tiettyä itsehallintoa. Maaseudulla kuntajaon perustaksi valittiin pitäjät, jotka perustuivat ikivanhaan kirkolliseen seurakuntajakoon. Jo varhain käytiin keskusteluja siitä, että pitäjät olisivat liian pieniä ja kihlakunnat olisi pitänyt valita kuntajaon perustaksi.


title: Ruotsin kuntauudistukset

text: Kaupunkien ja maalaiskuntien lisäksi oli kahdenlaisia kauppaloita: osa kauppaloista muodosti oman kuntansa, osa kauppaloista taas oli niin sanottuja kunnalliskauppaloita (ruots. "municipalköping"), jotka olivat samanlaisia kuin Suomen epäitsenäiset kauppalat. Vuonna 1863 edellistä tyyppiä olevia kauppaloita oli kahdeksan ja jälkimmäistä tyyppiä olevia kymmenen kappaletta. Vuodesta 1875 lähtien alettiin perustaa myös taajaväkisiä yhdyskuntia (ruots. "municipalsamhälle"), jotka olivat osa jotain muuta kuntaa.


title: Ruotsin kuntauudistukset

text: Kuntien määrä pysytteli seuraavina vuosikymmeninä suhteellisen vakaana. Muutoksissa oli tavallisemmin kyse kuntien jakamisesta pienemmiksi kuin kuntien yhdistämisestä. Suurimmillaan kuntien määrä oli 2 532 kappaletta vuonna 1930. Periaatteena oli edelleen muodostaa syntyvistä asutustaajamista uusia kuntia: ensin taajaväkinen yhdyskunta, sitten kauppala ja lopuksi kaupunki.


title: Ruotsin kuntauudistukset

text: 1900-luvulla Ruotsissa tapahtui laaja väestön muuttoliike ja kaupungistuminen. Maaseudun osuus väestöstä pieneni ja monilla pienillä yksiköillä oli vaikeuksia selviytyä yhä suuremmista tehtävistä, joita kunnille annettiin. Yli 500 kunnassa oli vähemmän kuin 500 asukasta vuonna 1943. Ongelmaa käsiteltiin vuoden 1943 kuntajakokomiteassa, joka tuli siihen tulokseen, että maalaiskuntien määrää tulee radikaalisti vähentää.


title: Ruotsin kuntauudistukset

text: Vuoden 1952 alusta lähtien 2 281 pääasiallisesti pitäjiin perustunutta maaseudun kuntaa hävisi ja ne korvattiin 816 "suurkunnalla". Suurkunta-käsitettä käytettiin erottamaan uudet kunnat vanhemmista, koska kuntaliitoksessa suurkunta otti nimensä yleensä joltain liitoksessa mukana olleelta kunnalta. Virallisessa käytössä nimitys ei ollut.


title: Ruotsin kuntauudistukset

text: Uudistus kosketti periaatteessa vain maaseutua. Kaupunkien määrä pysyi ennallaan 133:ssa ja kauppaloiden määrä kasvoi jonkin verran. Kolme kuntamuotoa (maalaiskunta, kauppala ja kaupunki) pysyivät muodollisesti käytössä vielä lähes seuraavat 20 vuotta, mutta niiden väliset erot olivat pienentyneet niin paljon, ettei uusia kaupunkeja tämän jälkeen enää tarvinnut perustaa. Kauppaloita sen sijaan perustettiin 1950-luvulla vielä muutama, niistä viimeisenä Åsele vuonna 1959. Uudistus ei koskenut lainkaan kahta pohjoisinta lääniä, Västerbottenin ja Norrbottenin läänejä, joissa kummassakin kaikki kunnat pysyivät ennallaan.


title: Ruotsin kuntauudistukset

text: Tällä ajanjaksolla monet kunnat ottivat käyttöön vaakunan, vaikka moni kunta jäikin ilman vaakunaa. Vaakuna piti vahvistaa muodollisesti kuninkaallisen majesteetin (hallituksen) taholta, jotta niistä olisi tullut virallisia ja oikeudellisesti suojattuja. Jotkut kunnat ottivat kuitenkin vaakunan oma-aloitteisesti vahvistamatta niitä.


title: Ruotsin kuntauudistukset

text: Melko pian osoittautui, ettei vuoden 1952 uudistus ollut tarpeeksi syvällinen. Nyt alettiin pohtia kuntajaon muodostamista keskuspaikkoihin (ruots. "centralort") perustuen. Samanaikaisesti valmisteltiin muita uudistuksia, jotka johtaisivat yhtenäisempään paikallishallintoon: käräjäoikeusuudistus (joidenkin kaupunkien omat tuomioistuimet lakkautettiin), poliisitoiminnan valtiollistaminen ja muutokset verohallinnossa. Myös valtion hallinnossa tapahtui samaan aikaan suuri muutos, kun Ruotsin valtiopäivät muutettiin kaksikamarisesta yksikamariseksi.


title: Ruotsin kuntauudistukset

text: Valtiopäivät teki päätöksen kuntauudistuksesta vuonna 1962. Uudistus käynnistettiin 1. tammikuuta 1964, jolloin kunnat ryhmiteltiin 282 "kuntablokkiin". Yhtenäinen kuntamuoto otettiin käyttöön 1. tammikuuta 1971, jolloin kaikista maalaiskunnista, kauppaloista ja kaupungeista tuli nimeltään pelkkiä kuntia. Samalla harvat vielä jäljellä olevat taajaväkiset yhdyskunnat lakkautettiin. Uudistus oli valmis pääasiassa vuonna 1974, jolloin useimmat uudet kunnat oli muodostettu. Viimeinen kuntaliitos tehtiin vuonna 1977 (Baran kunta liitettiin Svedalan kuntaan) ja viimeinen kuntablokki (Habon ja Mullsjön kuntablokki) lakkasi olemasta vuonna 1980.


title: Ruotsin kuntauudistukset

text: Tanskassa toteutettiin kuntauudistukset vuosina 1970 ja 2007, jolloin kuntien määrää vähennettiin ensin 270 kuntaan ja sitten 98 kuntaan. Norjassa ei ole toteutettu yhtä laajoja kuntauudistuksia kuin Ruotsissa ja maan kuntauudistusten voi sanoa pysähtyneen 1960-luvun puolivälissä.


title: Ruotsin kuntauudistukset

text: Uusien kuntien vakauttaminen vei joitakin vuosia ja jo vuonna 1980 tapahtui joitakin kuntien jakamisia. Nykyään kuntia on 290 kappaletta (viimeisin erottaminen on Knivstan kunta Uppsalan kunnasta vuonna 2003) ja kuntien lukumäärä tulee todennäköisesti tulevaisuudessakin olemaan samaa luokkaa. Joitakin kuntien jakamisia ja liitoksia saattaa tapahtua, mutta nykyistä kuntarakennetta pidetään vakaana, eikä suuria uudistuksia ole odotettavissa.


title: Ruotsin kuntauudistukset

text: Joskus ehdotetaan maakäräjäkuntien lakkauttamista ja niiden tehtävien siirtämistä kunnille. Tuolloin pienimpiä kuntia pitäisi luultavasti yhdistää suuremmiksi yksiköiksi, ja muutenkin niillä on joskus talousvaikeuksia. Tämä on johtanut keskusteluihin uusista liitoksista etenkin pienimpiä harvan asutuksen alueen kuntia koskien. Kuntaliitosta on viime aikoina ehdotettu ainakin Bräcken ja Ragundan kuntien kesken sekä Borgholmin ja Mörbylångan kuntien kesken uuden Öölannin kunnan muodostamiseksi.


title: Ruotsin kuntauudistukset

text: Joissakin kunnissa on paikallista mielipiteenmuodostusta, että joku kunnanosa pitäisi erottaa omaksi kunnakseen. Yleisesti on helpompaa esittää mielipide kunnan jakamisen kuin kuntaliitoksen puolesta.


title: Ruotsin kuntauudistukset

text: Joskus kysymys annetaan neuvoa-antavan kansanäänestyksen päätettäväksi. Näin on tapahtunut esimerkiksi Eskilstunan kunnassa, jossa vuonna 2006 kysyttiin Torshällan erottamisesta omaksi kunnaksi. Huddingen kunnassa toteutettiin vuonna 2008 paikallinen kansanäänestys kunnan itäosien muodostamisesta omaksi kunnaksi. Molemmissa tapauksissa ehdotus hylättiin. Botkyrkan kunnassa yli puolet Tullingen asukkaista on vaatinut kansanäänestystä oman kunnan muodostamisesta, mutta kunnanvaltuusto on hylännyt vaatimukset.


title: Ruotsin kuntauudistukset

text: Muita tapauksia, joissa uuden kunnan muodostamista on vaadittu ovat ainakin seuraavat:


title: Ruotsin kuntauudistukset

text: Vuoden 1980 jälkeen Ruotsiin on perustettu joitakin uusia kuntia jakamalla viimeisimmän kuntauudistuksen jälkeen muodostuneita kuntia.


title: Rovaniemen Teatteri

text: Rovaniemen Teatteri – Lapin Alueteatteri tarjoaa laajan valikoiman esityksiä erikoisuutenaan paikallisuus. Katsojilla on vuosittain valittavana 200–300 näytöstä lasten- ja musiikkiteatteria, klassikoita ja uutuuksia, komediaa ja draamaa. Monet niistä pohjautuvat lappilaisten kirjailijoiden teoksiin tai pohjoisiin aiheisiin. Teatterin esityksiä pääsee seuraamaan Lappia-talossa Rovaniemellä ja kiertävän alueteatterin esityksinä Lapin kunnissa.


title: Rovaniemen Teatteri

text: Rovaniemen Teatteri on EU:n pohjoisin ammattiteatteri. Lapin Alueteatteriyhdistys ylläpitää sitä valtion, veikkausvoittovarojen, Rovaniemen kaupungin sekä 14 lappilaisen jäsenkunnan tukemana. Se on aloittanut harrastajateatterina vuonna 1949, muuttunut ammattiteatteriksi 1962 ja aloittanut alueteatteritoiminnan 1969. Teatteri muutti Lappia-taloon 1975. Vuonna 1999 sen hallinto muuttui kunnallisesta teatterista yhdistyspohjaiseksi. Nykyisin (kaudella 2018–2019) teatteri työllistää vakituisesti 47 esittävän taiteen ammattilaista. Lisäksi se palkkaa tuotantokohtaisesti ammattilaisia eri aloilta, esimerkiksi esiintyjiä, suunnittelijoita ja käsityöläisiä.


title: Vierailijat

text: Vierailijat on R. L. Stinen kirjoittama kirja. Se on julkaistu osana The Nightmare Room -kirjasarjaa. Kirjan päähenkilö on Ben Shipley, joka yrittää löytää elämää ulkoavaruudesta.


title: Vierailijat

text: Jesse Shipley on aivan tavallinen kiharatukkainen poika. Hän tutkii päivittäin lukuisia nettisivuja ja surffailee internetin keskustelupalstoilla. Oikeastaan hän viettää lähes kaiken aikansa tietokoneen äärellä. Miksi?


title: Vierailijat

text: Hän yrittää löytää merkkejä ulkoavaruuden elämästä.


title: Vierailijat

text: Jessen ystävät ovat huolissaan hänestä. Miksi ihmeessä hän haluaa niin kovasti löytää avaruusolentoja? Miksi hän päivästä toiseen yrittää epätoivoisesti saada yhteyttä toiselle planeetalle? Eikö hän ymmärrä, että ufot ovat huuhaata?


title: Vierailijat

text: Iltaisin Jesse tarkkailee taivasta toivoen näkevänsä edes vilauksen jostakin tuntemattomasta. Hän ei kuitenkaan tiedä, että todellisuudessa oikea, elävä avaruusolento on paljon lähempänä kuin hän ikinä voisi kuvitellakaan.


title: Kauhumaa

text: Kauhumaa tai Goosebumps Kauhumaa ("Goosebumps HorrorLand") on R. L. Stinen kirjoittama kirjasarja. Kirjasarjassa käytetään myös Goosebumps-kirjasarjassa esiintyneitä hahmoja tai asioita. Kirjasarja eroaa kuitenkin alkuperäisistä Goosebumps-kirjoista siten, että Kauhumaa-kirjoissa kirjojen juoni on yhtenäinen.


title: Kauhumaa

text: Kirjasarja kertoo nuorista, joille tapahtuu pelottavia asioita Kauhumaa-nimisessä huvipuistossa. Kirjat koostuvat kolmesta osassa, joista kahdessa on suoraa tarinankerrontaa. Ensimmäinen osa kertoo yleensä hahmoille tapahtuvista pelottavista asioista, esimerkiksi Muumioiden hyökkäyksistä ("Mitä mielessä, muumio?") tai zombiemerirosvojen hyökkäyksen kohteeksi joutumisesta ("Syvyyksien syylä"). Toisessa tarinassa päähenkilö(t) saa(vat) kutsun Kauhumaan huvipuistoon, missä ei kaikki tunnu olevan kunnossa. Kolmas osa on nimeltään Kauhukansio ja on yleensä vain parin aukeaman pituinen. Se on tehty jonkinlaisen leikekirjan muotoon, ja siitä löytyy mm. kuvia Kauhumaasta, vihjeitä siitä mitä siellä tapahtuu. Lisäksi jokaisessa kirjassa on osa Kauhumaan karttaa.


title: Andreao Heard

text: Andreao Heard on grammy-palkittu musiikkituottaja Greensborosta, Pohjois-Carolinasta, Yhdysvalloista, joka tunnetaan lempinimeltään ”Fanatic” ja joka on työskennellyt artistien kuten Michael Jacksonin, Beyoncen, Notorious B.I.G.:n, Will Smithin ja Lil Kimin kanssa. Heard oli P. Diddyn muodostaman The Hitmen -tiimin jäsen. Heard voitti grammy-palkinnon hänen Beyoncelle tuottamastaan kappaleesta Speechless.


title: Gord Murphy

text: Gordon J. Murphy (s. 23. maaliskuuta 1967 Willowdale, Ontario, Kanada) on kanadalainen jääkiekkovalmentaja ja entinen jääkiekkoilija. Hän oli pelipaikaltaan puolustaja ja pelasi NHL:ssä vuosina 1988–2002 yhteensä 862 runkosarjaottelua. Hän toimii nykyään NHL-seura Columbus Blue Jacketsin apulaisvalmentajana.


title: Gord Murphy

text: Murphy pelasi juniorijääkiekkoa Don Mills Flyersissä. OHL:n Oshawa Generals kiinnostui hänestä ja hän siirtyi Oshawaan vuonna 1984. Murphy pelasi Oshawassa kolme kautta vuosina 1984–1987. Philadelphia Flyers kiinnostui hänestä ja varasi hänet kesällä 1985 vuorolla 189. Oshawa eteni Memorial Cupin loppuotteluihin vuonna 1987, jonka jälkeen Murphy siirtyi ammattilaiseksi. Hän pelasi ensimmäisen ammattilaiskaudellaan (1987–1988) Philadelphian farmijoukkueessa Hershey Bearsissa, joka voitti samalla kaudella AHL:n mestaruuden.


title: Gord Murphy

text: Kaudella 1988–1989 Murohy pääsi Philadelphian kokoonpanoon ja pelasi koko kauden NHL:ssä. Hän teki kaudella eniten pisteitä Philadelphian tulokkaista (4+31). Seuraavan neljän kauden aikana Murphy oli yksi Philadelphian luotettavimmista puolustajista. Hänet valittiin vuonna 1990 Philadelphian kauden parhaaksi puolustajaksi. Philadelphia myi Murphyn yhdessä Brian Dobbinin ja kahden kanssa Boston Bruinsiin, josta se sai vaihdossa Garry Galleyn, Wes Walzin ja varausvuoron. Muphy pelasi Bostonissa vain puolitoista kautta, jonka jälkeen hän siirtyi kesäkuussa 1993 Florida Panthersin vastaperustettuun NHL-joukkueeseen. Florida eteni Stanley Cupin loppuotteluihin vuonna 1996, mutta hävisi mestaruuden Colorado Avalanchelle. Murphy pelasi Floridassa kuusi kautta ja oli joukkueen luottopuolustajia, kunnes hänet myytiin kesäkuussa 1999 Atlanta Thrashersiin. Kaupassa Atlantaan siirtyivät Murphy, Herberts Vasiļjevs, Daniel Tjärnqvist sekä varausvuoro ja Atlantaan maalivahti Trevor Kidd. Kaudella 2000–2001 Murphy loukkaantui ja hän joutui jättämään kauden kesken 27 ottelun jälkeen. Seuraavalla kaudella hän pelasi Boston Bruinsissa vain 15 NHL-ottelua ja lopetti uransa jääkiekkoilijana kauden jälkeen.


title: Gord Murphy

text: Murphy edusti Kanadaa vuoden 1998 maailmanmestaruuskilpailuissa.


title: Gord Murphy

text: Murphy on toiminut vuodesta 2002 lähtien Columbus Blue Jacketsin apulaisvalmentajana.


title: Gord Murphy

text: Murphyllä on vaimonsa Nicolen kanssa kolme lasta. Perhe asuu Dublinissa, Ohiossa.


title: Ace Revolutions

text: ACE Revolutions on Juho-Heikki Korhosen ja Sampo-Ilmari Tuhkalehdon perustama jyväskyläläinen musiikki- ja tapahtumatuotantoyhtiö, joka toimii muun muassa suomalaisten bändien: Tuhkalehdon ja Snow White’s Poison Biten musiikintuotantoyhtiönä. ACE Revolutions vastaa muun muassa Music Against Drugs -tapahtumakokonaisuuksien kaikista käytännön järjestelyistä.


title: Ace Revolutions

text: ACE Revolutions on perustettu vuonna 2007 ja sen tausta on Jyväskylän ammattikorkeakoulun Tiimiakatemiassa, jossa opiskellaan liiketaloutta omaa yritystä tai osuuskuntaa pyörittämällä.Yhteistyössä tehdyt tapahtumat:


title: Ace Revolutions

text: ACE Revolutions tarjoaa myös tapahtumateknisiä palveluita, joihin kuuluu muun muassa äänentoistotekniikan ja lavojen vuokraus.


title: Timo Röttger

text: Timo Röttger (s. 12. heinäkuuta 1985 Waldbröl) on saksalainen jalkapalloilija, joka edustaa 3. Ligassa pelaavaa Dynamo Dresdeniä. Röttger on pelipaikaltaan hyökkääjä.


title: Timo Röttger

text: Röttger edusti juniorivuosinaan Bayer Leverkusenia. Aikuisten tasolla hän kuitenkin pääsi pelaamaan ainoastaan Regionalligaa Leverkusenin kakkosjoukkueessa. Röttger siirtyi 2. Bundesligaan SC Paderborniin kesällä 2006 ja sieltä kahden kauden jälkeen Dynamo Dresdeniin.


title: Cressy-luokka

text: Cressy-luokka oli Britannian Kuninkaallisen laivaston panssariristeilijäluokka, johon kuului kuusi alusta. Luokan alukset laskettiin vesille joulukuusta 1899 toukokuuhun 1901.


title: Cressy-luokka

text: Luokan alukset palvelivat vuoteen 1908 saakka kotivesillä, Välimerellä sekä Kauko-Idässä. Ensimmäisen maailmansodan puhjetessa "HMS Cressy", "HMS Aboukir", "HMS Hogue" ja "HMS Euryalus" muodostivat 7. risteilijälaivueen. Alusten suuren iän vuoksi ne oli miehitetty kokemattomilla reserviläisillä, jolloin laivuetta kutsuttiin syöttilaivueeksi (). Lempinimestä tuli oikeutettu, kun Saksan keisarikunnan laivaston sukellusvene "U-9" upotti 22. syyskuuta 1914 kolme luokan aluksista.


title: Pasi Harvela

text: Pasi Kullervo Harvela (8. marraskuuta 1906 Kotka – 26. marraskuuta 1976 Hämeenlinna) oli suomalaisen pesäpalloilun merkkihenkilö ja tienraivaaja aktiivipelaajana, taktikkona ja sääntöjen kehittäjänä.


title: Pasi Harvela

text: "Pasi Suuri" oli oli ammatiltaan lääninasessori, varatuomari ja sotilasarvoltaan reservin luutnantti. Pelaajaurallaan Harvela edusti Haminan Palloilijoita, jossa saavutti SM-hopeaa 1928–1930 ja Riihimäen Pallonlyöjiä, jonka riveissä oli voittamassa vuoden 1933 Suomen mestaruutta. Itä–Länsi-otteluun Harvela valittiin 1932, 1933 ja 1935.


title: Pasi Harvela

text: Harvela toimi Pesäpalloliiton johtokunnassa 1929–1936 ja julkaisi "Pesäpalloilijan opas" -nimisen kirjan vuonna 1934. Harvela toimi pesäpallovalmentajana Virossa vuonna 1932. Hänelle myönnettiin Pesäpalloliiton kultainen ansiomerkki numero 5.


title: Willie Hutch

text: Willie McKinley Hutchison, tunnetaan ammattimaisesti nimellä Willie Hutch (6. joulukuuta 1944 – 19. syyskuuta 2005) oli yhdysvaltalainen laulaja, sanoittaja, musiikkituottaja ja muusikko Motown Recordsilla 1970- ja 1980-luvuilla.


title: Siniheinä

text: Siniheinä ("Molinia caerulea") on monivuotinen, tuulipölytteinen ja mätästävä heinälaji. Sen röyhy on suppea ja tummansinisen ruskehtava. Sen korressa on vain yksi solmu, korren tyvi on paksu ja juuret ovat vahvoja. Sillä on kielekkeen paikalla karvarivi.


title: Siniheinä

text: Siniheinä on yleinen koko Suomessa saaristosta tuntureille.


title: Siniheinä

text: Siniheinä kasvaa rehevähköillä ohutturpeisilla soilla, letoilla, rannoilla ja märillä niityillä. Siniheinän esiintyminen kertoo voimakkaasta kaliumin ja fosforin puutteesta.


title: Alaskan Klee Kai

text: Alaskan klee kai on Alaskassa kehitetty pienikokoinen koirarotu. Ensimmäinen alaskan klee kai on tuotu Suomeen Englannista vuonna 2009. Sittemmin klee kaita on tuotu USA:sta ja Tanskasta. Suomessa on tällä hetkellä 15 alaskan klee kaita joista kuitenkin vain 4 on rekisteröity UKC:hen. Alaskan klee kai yhdistys ylläpitää UKC rekisteröityjen koirien sukutauluja ja muita koirakohtaisia terveystietoja. Rodulla on Suomessa oma yhdistys.


title: Alaskan Klee Kai

text: Rotu kehitettiin Alaskassa Wasillan kaupungissa 1970-luvun puolivälissä. Jalostuksessa käytettiin alaskanhuskyä, schipperkeä ja amerikaneskimokoiraa. Kaksi viimeistä valittiin jotta koko saataisiin sopivan pieneksi. Alaskan klee kai rekisteröitiin omaksi rodukseen vuonna 1995 ja United Kennel Club tunnusti sen virallisesti 1. tammikuuta 1997. Jalostusta jatkettiin, kunnes rotu tuli suuren yleisön tietoon vuonna 1998.


title: Alaskan Klee Kai

text: Vaatimuksien mukainen Alaskan klee kai näyttää pieneltä siperianhuskylta. Vaikka rotujen tulisi muistuttaa pitkälti toisiaan, niillä on fyysisiä eroavaisuuksia: alaskan klee kailla on lyhyempi kuono, suuremmat korvat ja korkeammalle asettunut häntä, jotka erottavat sen selvästi siperianhuskysta.


title: Alaskan Klee Kai

text: Alaskan klee kailla on kolme eri kokomuunnosta:


title: Alaskan Klee Kai

text: Koon poikkeaman virheet on luokiteltu perustuen poikkeaman vakavuuteen:


title: Alaskan Klee Kai

text: Alaskan klee kai on älykäs, erittäin utelias, aktiivinen, nopea ja ketterä koira. Päinvastoin kuin avoin ja sosiaalinen siperianhusky, se on pidättäytyväinen ja epäluuloinen vieraita kohtaan. Sosiaalistaminen onkin sen vuoksi tärkeää, jotta se oppii sietämään vieraita.


title: Alaskan Klee Kai

text: Alaskan klee kait ovat kohtuullisen aktiivisia ja niillä on korkea saalisvietti. Tämä tarkoittaa että vaikka niitä käsitellään hyvin ja ne kasvatetaan pienempien eläinten, kuten kanien, hamstereiden, kissojen taikka lintujen, kanssa ne saattavat silti yrittää hyökätä niiden kimppuun. Ne ovat mahtavia perhekoiria, jos ne totutetaan lasten kanssa olemiseen. Koska ne ovat älykkäitä ja niillä on suuri miellyttämisenhalu, ne menestyvät hyvin tottelevaisuuskoulutuksessa. Toinen sopiva laji on agility, joka auttaa energian purkamisessa.


title: Alaskan Klee Kai

text: Alaskan klee kai on moniin muihin rotuihin verrattuna huomattavan terve. Rodulla on kuitenkin joitain terveydellisiä vikoja:


title: Alaskan Klee Kai

text: Rotu voi kärsiä erilaisista vielä tuntemattomista sairauksista, sillä se on vielä nuori eikä se ole geneettisesti yhtenäinen.


title: Alaskan Klee Kai

text: Alaskan klee kait ovat suhteellisen helppohoitoisia, sillä ne ovat todella siistejä. Monet eivät pidä kastumisesta ja ne tarvitsee muutenkin pestä vain harvoin. Kuten suurosalla koirista, klee kailla on karvanlähtöaika kahdesti vuodessa.


title: IAMX

text: IAMX on Chris Cornerin sooloprojekti. Englannista kotoisin oleva Corner asuu nykyään Berliinissä.


title: IAMX

text: IAMXin erittäin synkkä, eroottinen ja 80-luvun vaikutteinen debyyttialbumi, "Kiss + Swallow", julkaistiin vuonna 2004. Suuri osa kappalesta oli alun perin nauhoitettu Sneaker Pimpsin julkaisemattomalle albumille SP4.


title: IAMX

text: IAMXn toinen albumi, "The Alternative", julkaistiin Euroopassa huhtikuussa 2006, loppuvuodesta 2007 Isossa-Britanniassa ja Yhdysvalloissa toukokuussa 2008. Fanit ja musiikkikriitikot ovat kuvailleet albumia usein oman tyylilajinsa klassikoksi.


title: IAMX

text: Kolmas IAMX-albumi, "Kingdom of Welcome Addiction", julkaistiin 19. toukokuuta, 2009. Levy vuoti nettiin kuitenkin jo 5. huhtikuuta. Kahteen edelliseen verrattuna enemmän tunteikkaana ja sanoituksiin keskittyneenä pidettyä levyä, Corner luonnehti leikkisään tapaansa: "Kingdom of Welcome Addiction" on "kuin Disney World, mutta mukana on huulipunaa, kyynisyyttä ja nokkeluutta". Uudelleenmiksattu ja muokattu versio albumista, "Dogmatic Infidel Comedown OK", julkaistiin 19. maaliskuuta 2010.


title: IAMX

text: 14. huhtikuuta 2010, IAMX ilmoitti Twitterissä työstävänsä neljättä studioalbumiaan, johon viittasi nimellä "IAMX4".


title: IAMX

text: Chris Corner on itse tuottanut, miksannut ja masteroinut kaikki IAMX albumit.


title: IAMX

text: Edellisissä IAMXn livekokoonpanoissa mukana olleita ovat Dean Rosenzweig, Tom Marsh, Sue Denim, Dee Plume, Noel Fielding, Julian Barratt, James Cook ja Julia Davis.


title: Steffen Schleiermacher

text: Steffen Schleiermacher (s. 1960 Halle) on pianisti ja säveltäjä. Hän opiskeli Leipzigin Felix Mendelssohn Bartholdy -musiikkiakatemiassa vuosina 1980–1985. Hän toimi assistenttina sävellyksessä, säveltapailussa ja uudessa musiikissa Leipzigissä vuoteen 1988. Hän myös jatkoi sävellysopintojaan Friedrich Goldmannin johdolla Berliinin taideakatemiassa (1986–1987) ja pianonsoiton opintojaan Kölnin musiikkiakatemiassa Aloys Kontarskyn johdolla (1989–1990). Schleiermacher ryhtyi vapaaksi säveltäjäksi ja pianistiksi vuonna 1988.


title: Steffen Schleiermacher

text: Schleiermacher on keskittynyt pianistina 1900-luvun musiikkiin ja levyttänyt muiden muassa Erik Satien, Morton Feldmanin sekä John Cagen teoksia. Hän on perustanut Ensemble Avantgarden vuonna 1989 ja toiminut solistina eri orkesterien kanssa.


title: Valkoinen hehku

text: Valkoinen hehku ("White Heat") on vuonna 1949 ensi-iltansa saanut yhdysvaltalainen rikoselokuva, jonka on ohjannut Raoul Walsh. Elokuvan pääosassa esiintyy James Cagney. Cagney näyttelee väkivaltaista, äkkiarvaamatonta ja psykopaattista gangsteri Cody Jarrettia, jonka pakkomielteinen kiintymys äitiin lähenee insestiä.


title: Valkoinen hehku

text: Suomessa "Valkoinen hehku" kiellettiin kokonaan 24. lokakuuta 1950, eikä se ole ollut teatterilevityksessä. Elokuva sai Elokuvatarkastamon hyväksynnän vasta vuonna 2004, kun se tuli videolevitykseen. Sitä ennen se oli kuitenkin jo esitetty televisiossa.


title: Valkoinen hehku

text: Elokuva valittiin vuonna 2003 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Valkoinen hehku

text: Yhdysvaltain elokuvainstituutin kokoamalla sadan hienoimman elokuvasitaatin listalla elokuvan lopun repliikki tuli 18. sijalle: ”Made it, Ma! Top of the World!” (”Tein sen, äiti! Maailman huipulla!”).


title: Haalari

text: Haalari on yleisimmin yksiosainen, lähes koko vartalon peittävä suojavaate. Asun housuosa ja yläosana toimiva pusero tai olkaimiin kiinnittyvä rintaa peittävä lappu on tyypillisesti ommeltu yhteen. Asu tunnetaan myös nimillä umpihaalari, suojahaalari, työhaalari ja työasu. Haalaria on totuttu käyttämään suoja-asuna likaisissa töissä esim. autokorjaamoilla ja rakennustyömailla. Opiskelijahaalaria käyttävät yliopistojen ja ammattikorkeakoulujen opiskelijat.


title: Haalari

text: Haalarin kangasmateriaali on yleensä enstex tai puuvilla. Hitsaajan haalari on ollut perinteisesti 100 % puuvillaa, mutta nykyään on kehitetty muita paremmin kipinöitä kestäviä materiaaleja. Työhaalarissa on paljon taskuja ja ripustuslenkkejä työkaluille. Haalarin hyvänä puolena pidetään sen antamaa suojaa selälle sellaisissa töissä, jossa joutuu kumartelemaan paljon.


title: Haalari

text: Avohaalari on housut, jossa on rintakehään asti korotettu etuosa, johon kiinnittyy henkselit. Tunnetaan myös nimellä lappuhaalari. On ollut perinteinen työasu, mutta on katoamassa vähitellen työasuvalmistajien mallistoista. Sen korvaajaksi on tullut liivihaalari.


title: Haalari

text: Liivihaalari: kutsutaan yleisesti myös nimellä avohaalari. On kuin umpihaalari ilman hihoja. Haalarin selkäosa on usein joustavaa ja hengittävää kangasta. Haalarissa voi olla myös riipputaskuja ja se malli onkin hyvin suosittu rakennusmiesten keskuudessa. Riipputaskut nimensä mukaisesti riippuvat ja sen ansiosta tavarat eivät putoa taskuista kumarrellessa. Kutsutaan myös nimellä riipputaskuhaalari.


title: Chris Corner

text: Chris Corner (oik. Christopher Anthony Corner, s. 23. tammikuuta 1974) on englantilainen muusikko ja lauluntekijä. Hän oli perustajajäsenenä yhtyeessä Sneaker Pimps ja on nykyään aktiivinen IAMX-sooloprojektinsa kanssa. Hän on myös laulanut vierailijana yhtyeissä TNT Jackson, Moonbootica ja The Strike Boys ja on tuottanut materiaalia Robots in Disguiselle.


title: Chris Corner

text: Corner on asunut Berliinissä vuodesta 2006, missä hänellä on oma IAMX-studio.


title: Fimbulvetr

text: Fimbulvetr, Fimbul-talvi tai Fimbulvinter (”suuri talvi” tai ”talvien talvi”) on skandinaavisessa mytologiassa Ragnarökiä edeltävä kolmen poikkeuksellisen ankaran talven jakso. Lunta sataa tauotta kolmen talven ajan, eikä kesiä ole lainkaan. Puhkeaa lukemattomia sotia ja veljet kääntyvät toisiaan vastaan.


title: Amica (ooppera)

text: Amica on Pietro Mascagnin säveltämä kaksinäytöksinen ranskankielinen ooppera. Se kantaesitettiin säveltäjän johdolla Monte Carlossa 16. maaliskuuta 1905. Amican roolin tulkitsi Geraldine Farrar. Teoksen libretto on Paul Bérelin käsialaa. Italiankielinen versio (libretto: Giovanni Targioni-Tozzetti) esitettiin ensi kertaa 13. toukokuuta 1905 Rooman Teatro Costanzissa.


title: Amica (ooppera)

text: Veristisen draaman tapahtumat sijoittuvat noin vuoden 1900 Savoijiin.


title: Bruno Mars

text: Peter Gene Hernandez (s. 8. lokakuuta 1985 Honolulu, Havaiji), tunnetaan paremmin nimellä Bruno Mars, on yhdysvaltalainen laulaja-lauluntekijä ja tuottaja. Hän syntyi ja kasvoi Havaijilla. Hän teki levytyssopimuksen vuonna 2009 Atlantic Recordsin kanssa. Hän on julkaissut kolme studioalbumia ja monia menestyneitä kappaleita.


title: Bruno Mars

text: Vuoden 2010 Grammy Awardseissa Bruno Mars oli ehdolla seitsemässä palkintokategoriassa, joista hän voitti parhaan miespuolisen esiintyjän palkinnon.


title: Bruno Mars

text: Ennen kuin Bruno Marsista tuli menestynyt sooloartisti, hän oli sanoittanut monia kappaleita, kuten Flo Ridan esittämän "Right Round" -kappaleen, K'naan'n esittämän "Wavin' Flag" -kappaleen ja Cee Lo Greenin esittämän Fuck You! -kappaleen.


title: Bruno Mars

text: Mars nousi suuren yleisön tietoisuuteen laulettuaan B.o.B:n esittämässä "Nothin' on You" -kappaleessa ja Travie McCoyn esittämässä "Billionaire"-kappaleessa. Molemmat kappaleet ovat myyneet Yhdysvalloissa 2x platinaa. Marsin EP, "It's Better If You Don't Understand" julkaistiin toukokuussa 2010. Marsin ensimmäinen studioalbumi "Doo-Wops & Hooligans", julkaistiin digitaalisesti 4. lokakuuta ja fyysisesti 5. lokakuuta 2010. Albumi debytoi Billboard 200 -listan kolmantena. Ensimmäisenä singlenä julkaistiin kappale "Just the Way You Are", joka debytoi Billboard Hot 100 -listan ykkösenä. Toisena singlenä julkaistiin "Grenade", ja kolmantena singlenä "The Lazy Song".


title: Ammunnan maailmanmestaruuskilpailut 2010

text: Kansainvälisen ampumaurheiluliiton (ISSF) 50. maailmanmestaruuskilpailut järjestettiin 29.7.–11.8.2010 Saksan Münchenissä. Kyseessä ovat ensimmäiset kilpailut, joissa on jaossa Lontoon 2012 kesäolympialaisten maapaikkoja.


text: Seuraavat ampujat saivat maapaikoja MM-kilpailuista mailleen Lontoon olympialaisiin:


text: MM-kilpailuissa syntyneet uudet ja sivuavat maailmanennätykset:


title: Iris (ooppera)

text: Iris on kolminäytöksinen ooppera, jonka Pietro Mascagni sävelsi Luigi Illican italiankielisen librettoon. Teos kantaesitettiin säveltäjän johdolla Rooman Teatro Costanzissa 22. marraskuuta 1898. Iriksen roolin tulkitsi Hariclea Darclée. Oopperaan sisältyy muun muassa tenorin serenadi ”Apri la tua finestra”. Tapahtumat sijoittuvat Japaniin.


title: Kiss + Swallow

text: Kiss + Swallow on IAMXin debyyttialbumi.


title: Kiss + Swallow

text: Vuonna 2004 julkaistu "Kiss + Swallow" on todella erilainen verrattuna Chris Cornerin aikaisempiin töihin Sneaker Pimpsin kanssa. Albumi on kokonaan nauhoitettu Chris Cornerin kotistudiossa Lontoossa vuosina 2003–2004.


title: Kiss + Swallow

text: Albumista on olemassa myös demo-versio. Niin sanottu "US Promo" vuoti nettiin vähän virallisen julkaisun jälkeen. Suuri osa kappaleista on samankaltaisia valmiilla levyllä. Kuitenkin osa kappaleista, kuten "Skin Vision", "Sailor" ja "You Stick It In Me", ovat huomattavasti erilaisia ja sisältävät erilaista musiikkia, melodioita. "Skin Visionin" demo-versiossa on kokonaan eri sanoitukset.


title: Kiss + Swallow

text: 17. kesäkuuta, 2008 "Kiss + Swallow" uudelleenjulkaistiin Yhdysvalloissa erilaisella kannella. Albumi sisältää aiemmin julkaisemattoman kappaleen "I-Polaroids" ja uudelleen miksatun version kappaleesta "Kiss and Swallow".


title: Augustine Grimaldi

text: Augustine Grimaldi oli Grassen ja Mallorcan piispa, joka toimi Monacon sijaishallitsijana 1523–1532. Hän oli Lambert ja Claudine Grimaldin viides poika. Hän hallitsi ensimmäistä kertaa Monacoa 1507, kun hänen veljensä Lucien oli vankina Milanossa ja Ranskan kuningas Ludvig XII yritti ottaa Monacon haltuunsa.


title: Augustine Grimaldi

text: Lucienin kuoltua 1523 Augustine luopui piispan virasta ja otti vallan Monacossa. Hänen ensimmäinen toimensa oli kostaa veljensä murha. Andrea Dorian laivaston ollessa edelleen uhkana Barthelemy pyrki sopuun Augustinuksen kanssa, joka ei kuitenkaan antanut anteeksi. Eräänä päivänä Lucienin tappaja, Barthelemy, löytyi kallo murskattuna.


title: Augustine Grimaldi

text: Ranskan kanssa kanssa käytyjen riitojen johdosta Augustine solmi Espanjan kanssa sopimuksen, jolla Monacosta tuli Espanjan protektoraatti.


title: Augustine Grimaldi

text: Augustine kuoli hämärissä olosuhteissa huhtikuussa 1532.


title: The Alternative

text: The Alternative on IAMX:n toinen studioalbumi, joka julkaistiin 28. huhtikuuta 2006. Albumin uusintapainos julkaistiin Yhdysvalloissa 6. toukokuuta 2008. Isossa-Britanniassa ja Yhdysvalloissa julkaistut versiot eroavat merkittävästi alkuperäisestä julkaisusta. Uudelleenjulkaistut versiot myös sisältävät piilotetun raidan, jousiversion kappaleesta "Spit It Out".


title: Lumikorento

text: Lumikorento ("Boreus westwoodi") on pienikokoinen, kärsäkorentojen (Mecoptera) lahkoon kuuluva lentokyvytön ja psykrofiilinen (kylmää sietävä) hyönteislaji. Se on vähälajisen lumikorentojen heimon ainoa edustaja Suomessa. Nimensä mukaisesti sen voi tavata esimerkiksi keväthangilta.


title: Lumikorento

text: Lumikorento on 3–4 mm:n pituinen, hoikkaruumiinen ja kiiltäväpintainen, väritykseltään enimmäkseen musta hyönteinen. Lentämiseen sopivia siipiä ei ole, mutta koirasyksilöillä on kaarevat siiventyngät, jotka ilmeisesti toimivat apuna parittelussa. Tuntosarvet ovat pitkät ja pään etuosa on kärsäkorennoille tyypilliseen tapaan venynyt pitkäksi, alaspäin osoittavaksi "kärsäksi". Naaraalla on takaruumiin kärjessä sirppimäinen munanasetin.


title: Lumikorento

text: Lumikorento viettää suurimman osan aikuiselämästään lumikerroksen alla, mutta ajoittain, lauhoina talvipäivinä, niitä voi löytää liikkumasta lumella. Koska eläimellä ei ole siipiä, se liikkuu kävelemällä tai hyppimällä. Suomessa lajia tavataan koko maassa. Naaraat tuottavat munia koko talven ajan. Lumikorennon toukat käyttävät ravinnokseen sammalia ja koteloituvat maahan.


title: Lumikorento

text: Täysikasvuiset korennot kuoriutuvat syksyllä ja niitä voi tavata koko talven ajan, lokakuusta huhtikuuhun, joskin kovilla pakkasjaksoilla hyönteiset pysyvät lumen alla näkymättömissä. Korennolla on useita sopeutumia talviolosuhteissa elämiseen. Siivet ovat surkastuneet ja siipilihasten puuttuminen auttaa säästämään eläimen energiavaroja.


title: Lumikorento

text: Lumikorennot voivat liikkua alimmillaan −2 °C:n lämpötilassa.


title: Lumikorento

text: Lumikorennon kylmänsieto-ominaisuudet selittyvät sillä, että korennon elimistö tuottaa jäätymistä estäviä aineita. Jäätymisenestoaineiden avulla hyönteisen kehon nesteiden jäätymispiste on –6,4 °C.


title: Johnny & the Dodgers

text: Johnny & the Dodgers on suomalainen 1950-luvun rock'n'rollia soittava yhtye Tuusulan Hyrylästä. Yhtye sai levytyssopimuksen Vexi Salmen Levytuottajat Oy:n Rockin'-levymerkille voitettuaan vuoden 1979 rock-kuninkuus-tittelin. Vuonna 1980 ilmestynyt toinen albumi julkaistiin "Johnny & the New Dodgers" -nimellä. Nyt mukaan oli rumpuihin tullut Rock-Ola ja bassoon Anssi Mononen. Yhtye hajosi syksyllä 1980. Yhtyeen keulakuva Pasi Hailio palasi lavoille 1992 taiteilijanimellä Tony Montana. Hän voitti Ylen Ykköstähtikisan 1993 ja hänet palkittiin Emmalla samana vuonna.


title: Johnny & the Dodgers

text: Vuonna 2010 Johnny & The Dodgers aktivoitui uudelleen Pasi Hailion johdolla. Ensimmäiset keikat olivat vappuna 2010. Yhtye solmi myös levytyssopimuksen Turenki Records Oy:n kanssa ja Olli Haaviston tuottama comeback-levy "Matkaa teen" ilmestyi syyskuussa 2010. Levyltä löytyy 14 kappaletta, joista yksi on täysin uusi rautalankakappale. Levy on laulettu suomeksi ja sisältää kappaleita, joiden alkuperäislevyttäjiä ovat olleet muun muassa Everly Brothers, Elvis Presley, Eddie Cochran ja Chuck Berry. Vuoden 2016 kokoonpanossa soittavat Pasi Hailio (kitara & laulu), Teukka Aalto (kitara & laulu), Sakke Pyykkönen (basso) sekä Rudy Ryynänen (rummut).


title: Johnny & the Dodgers

text: 2017 lokakuussa julkaistaan uusi single yhtyeeltä ja tällä kertaa laulukielenä englanti.


title: Preussin herttuakunta

text: Preussin herttuakunta oli uskonpuhdistuksen seurauksena perustettu herttuakunta itäisen Preussin alueella vuosina 1525–1701. Se sai alkunsa, kun Saksalaisen ritarikunnan suurmestari Albrekt Brandenburgilainen vuonna 1525 kääntyi luterilaisuuteen, minkä jälkeen hän teki lopun ritarikunnan valtiosta ja julistautui Preussin herttuaksi.


title: Preussin herttuakunta

text: Herttuakunta kuului alkujaan Puolan kuninkaan läänitykseen. Hohenzollern-suvun brandenburgilaisten vaaliruhtinaiden haara peri sen vuonna 1618, jolloin muodostui Brandenburgin-Preussin personaaliunioni. Fredrik Vilhelm, Brandenburgin ""Suuri vaaliruhtinas"", irrotti Preussin Puolan kuninkaan alaisuudesta Wehlaun sopimuksella (1657) – herttuakunnan itsenäisyys vahvistettiin Olivan rauhassa (1660), joka päätti Pohjan sodan Brandenburgin osalta. Herttuakunta muuttui Preussin kuningaskunnaksi vuonna 1701, jolloin vaaliruhtinas Fredrik III kruunasi itsensä kuningas Fredrik I:ksi Königsbergissä.


title: Preussin herttuakunta

text: Puolan ensimmäisen jaon jälkeen herttuakunnan aluetta alettiin kutsua Fredrik Suuren käskystä Itä-Preussiksi erotukseksi Länsi-Preussin provinssista, joka muodostettiin Puolalta otetuista alueista (Ermland liitettiin Itä-Preussiin). Provinssit yhdistettiin ensin personaaliunionina (1824) ja lopulta kokonaan (1829) Preussin provinssiksi, mutta erotettiin uudelleen vuonna 1878. Itä-Preussi oli Saksan yhdistymisen jälkeen maan itäisin maa-alue vuosina 1871-1945.


title: Preussin herttuakunta

text: Preussia hallitsivat herttuoina:


title: Preussin herttuakunta

text: Juhana Sigismund ja hänen seuraajansa Fredrik III:een saakka olivat samalla myös Brandenburgin vaaliruhtinaita.


title: StubHub Center

text: Dignity Health Sports Park (vuosina 2003–2013 The Home Depot Center ja 2013–2018 StubHub Center) on urheilukompleksi Kalifornian osavaltionyliopiston kampuksella Carsonissa Kaliforniassa. Vuonna 2003 valmistuneen ja 150 miljoonaa Yhdysvaltain dollaria maksaneen kompleksin omistaja ja ylläpitäjä on Anschutz Entertainment Group. StubHub Centerin urheilupaikat soveltuvat muun muassa jalkapallon, tenniksen, yleisurheilun, pyöräilyn, haavipallon, rugbyn, lentopallon, baseballin, softballin ja koripallon harrastamiseen. Kompleksin nimisponsori on lipunvälityspalvelu StubHub kesäkuusta 2013 alkaen. Ensimmäiset kymmenen vuotta nimisponsorina toimi rautakauppaketju The Home Depot, joka maksoi oikeuksista 70 miljoonaa dollaria.


title: StubHub Center

text: StubHub Centerin pääareena on 27 000 -paikkainen jalkapallostadion, jolla Major League Soccerin Los Angeles Galaxy ja Chivas USA pelaavat kotiottelunsa. Stadion on niin sanottu "soccer-specific stadium" eli suunniteltu erityisesti jalkapalloa varten, ja se oli valmistuessaan MLS:n toinen tämänkaltainen stadion. Stadionilla on järjestetty MLS:n tähdistöottelu vuonna 2003, MLS:n loppuottelu vuosina 2003, 2004 ja 2008, naisten MM-kilpailuiden loppuottelu vuonna 2003 sekä useita muita seura- ja maajoukkueiden kohtaamisia. Stadionilla pelattiin myös rugby sevensin IRB Sevens World Series -sarjaan kuuluva USA Sevens -turnaus vuosina 2004–2006. NFL-joukkue Los Angeles Chargers pelaa kotiottelunsa stadionilla vuosina 2017-2018 kunnes joukkueen uusi stadion valmistuu.


title: StubHub Center

text: Runsaan 50 hehtaarin alueella on myös 8 000 -paikkainen tennisstadion, 8 000 -paikkainen yleisurheilustadion, 2 450 -paikkainen sisävelodromi sekä lukuisia jalkapallo-, tennis- ja baseballkenttiä. Tennisstadionilla on järjestetty WTA-kiertueen LA Women's Tennis Championships -turnaus, Davis Cup -ottelut Yhdysvaltain ja Kroatian välillä vuonna 2005 sekä nyrkkeily- ja koripallo-otteluja. Velodromilla on järjestetty ratapyöräilyn UCI Track Cycling World Cup Classics -kilpailuja sekä maailmanmestaruuskilpailut vuonna 2005.


title: StubHub Center

text: StubHub Center toimii Yhdysvaltain jalkapallo- ja tennisliittojen kansallisena harjoituskeskuksena. Alueella on järjestetty myös konsertteja.


title: Pieter Huistra

text: Pieter Huistra (s. 18. tammikuuta 1967) on alankomaalainen jalkapallovalmentaja ja entinen laitahyökkääjä.


title: Pieter Huistra

text: Huistra aloitti pelaajauransa FC Groningenissa 1984. Hän ei kuitenkaan onnistunut murtautumaan avauskokoonpanon mieheksi heti uransa alussa, vaan haki kaudella 1986–1987 lisävauhtia uralleen BV Veendamista, joka pelasi tuolloin Eredivisiessä. Veendamissa Huistra kuului avainpelaajiin ja seuran pudottua pääsarjasta siirtyi Huistra FC Twenteen.


title: Pieter Huistra

text: Kolmen Twente-kauden jälkeen Huistra siirtyi Skotlannin valioliigaan Rangersiin ensimmäisenä alankomaalaispelaajana. Walter Smithin valmentamassa Rangersin kultajoukkueessa Huistra juhli viittä liigamestaruutta, kahta cupin mestaruutta sekä kahta liigacupin voittoa. Hän pelasi Rangerissa 158 liigaottelua ja iski niissä 26 maalia.


title: Pieter Huistra

text: Rangersista Huistra siirtyi 1995 japanilaiseen Sanfrecce Hiroshimaan, josta siirtyi 1997 takaisin Groningeniin. Ura kasvattajaseurassa ei kuitenkaan lähtenyt nousuun ja Huistra siirtyi kauden jälkeen belgialaiseen Lierseen. Tuoreessa Belgian mestariseurassa Huistra voitti cupin mestaruuden 1999.


title: Pieter Huistra

text: Liersestä Huistra siirtyi kaudeksi 2000–2001 takaisin kotimaahansa RBC Roosendaaliin, jossa päätti uransa kauden jälkeen.Valmennusuransa Huistra aloitti vuonna 2001 Jong Groningenin juniorivalmentajana. Heinäkuussa 2005 hän siirtyi apuvalmentajaksi SBV Vitesseen, jossa hän toimi Edward Sturingin ja Aad de Mosin aisaparina kesään 2008 saakka.


title: Pieter Huistra

text: Kesällä 2008 Huistra jatkoi uraansa AFC Ajaxin apulaisvalmentajana. Huhtikuussa 2009 hän allekirjoitti kolmivuotisen sopimuksen Ajaxin juniorijoukkueen päävalmentajan tehtävistä.


title: Pieter Huistra

text: Tammikuussa 2010 uutisoitiin, että Huistra siirtyy kesällä 2010 Ron Jansin seuraajaksi FC Groningenin päävalmentajaksi. Huistran debyyttikaudella Groningen sijoittui Eredivisessä viidenneksi, mikä oli paras sijoitus sitten kauden 2005/06. Toinen kausi sujui kuitenkin murheellisemmin ja Huistra sai potkut toukokuussa 2012 Groningenin jäätyä liigassa vasta sijalle 14.


title: Pieter Huistra

text: Kesäkuun alussa 2012 Huistrasta tuli Eredivisiestä pudonneen De Graafschapin päävalmentaja. Huistran tavoitteena oli nostaa seura takaisin pääsarjaan, mutta kausi päättyi Eerste Divisiessä sijalle 8. Kun seuraavakin kausi sujui kehnosti, seurajohto erotti Huistran joulukuussa 2013.


title: Pieter Huistra

text: Joulukuussa 2014 Huistra palkattiin Indonesian maajoukkueen tekniseksi johtajaksi. Toukokuussa 2015 hänestä tuli maajoukkueen päävalmentaja. Indonesia karsiutui Huistran alaisuudessa MM-kisoista 2018. Kesällä 2016 hänet korvasi Alfred Riedl.


title: Taktinen ammuntapeli

text: Taktinen ammuntapeli on ampumapelien alalajityyppi, johon lasketaan kuuluvaksi sekä ensimmäisen persoonan että kolmannen persoonan ammuntapelejä. Tämän lajityypin peleissä pyritään simuloimaan realistista taistelua, mikä tekee taktiikan ja varovaisuuden käytöstä nopeita refleksejä tärkeämpää. Armeijasimulaattorit ovat armeijaan liittyviä taktisia ammuntapelejä.


title: Taktinen ammuntapeli

text: Yksi ensimmäisistä taktisista ammuntapeleistä on vuoden 1998 "Delta Foce", joka painotti realistisia aseita ja nopeita tappoja. Lajiyypin kehitykseen on vaikuttanut myös "SWAT-pelisarja", joka alkoi spin-offina "Police Quest" -seikkailupelisarjasta. Tunnetuin lajityypin edustaja lienee "Tom Clancy's Rainbow Six", jota videopeliala on usein kutsunut lajityyppiä selkeyttäneeksi ja määritelleeksi peliksi.


title: Spotsylvanian taistelu

text: Spotsylvanian taistelu (usein myös Spotsylvanian käräjätalon taistelu) oli Yhdysvaltain sisällissodan taistelu, joka käytiin Spotsylvaniassa, Virginiassa 8.– 21. toukokuuta 1864 etelävaltioiden ja pohjoisvaltioiden joukkojen välillä. Pohjoisvaltioiden joukkoja komensi kenraali Ulysses S. Grant ja etelävaltioiden kenraali Robert E. Lee.


title: Spotsylvanian taistelu

text: Ennen Spotsylvanian taistelua käytiin 5. – 7. toukokuuta Wildernessin taistelu. Taistelut jatkuivat tämän jälkeen välittömästi Spotsylvaniassa, jossa pohjoisvaltioiden armeija yritti työntää etelävaltioiden joukot linnoitetuista asemista. Etelävaltioiden joukot torjuivat pohjoisvaltioiden joukkojen hyökkäykset, mutta aloite säilyi Grantillä, joka eteni taistelun jälkeen kaakkoon kohti etelävaltioiden pääkaupunkia Richmondia.


title: Olivan rauha

text: Olivan rauha oli yksi Pohjan sodan päättäneistä rauhansopimuksista, jonka allekirjoittivat keisari Leopold I, Brandenburgin vaaliruhtinas Fredrik Vilhelm, Puola-Liettuan kuningas Juhana II Kasimir ja Ruotsin alaikäisen kuninkaan Kaarle XI:n holhoojahallituksen päämies Magnus Gabriel De la Gardie Olivan luostarissa lähellä Danzigia 3. toukokuuta 1660.


title: Olivan rauha

text: Olivan rauhassa Juhana II Kasimir luopui vaateistaan Ruotsin kruunuun, jonka hänen isänsä Sigismund oli menettänyt 1599. Puola luovutti Ruotsille Liivinmaan ja Riian, jotka olivat olleet ruotsalaisten hallinnassa jo 1620-luvulta. Hohenzollernin suvun vasallisuhde Puolan kuninkaaseen loppui, kun Preussin herttuakunta, jota Brandenburgin vaaliruhtinaat olivat hallinneet lahjoitusmaana, irrotettiin kuninkaan lääninherruudesta. Olivan rauha merkitsi yhdessä Kööpenhaminan ja Kardisin rauhansopimusten kanssa Ruotsin suurvalta-ajan huippukohtaa.


title: Abracadabra (albumi)

text: Abracadabra on yhdysvaltalaisen rockyhtyeen The Steve Miller Bandin studioalbumi vuodelta 1982. Sen ovat tuottaneet Steve Miller ja Gary Mallaber. Mallaber on myös tehnyt tarvittavia lisä-äänityksiä. Varsinaisesta äänityksestä ja miksauksesta on huolehtinut David Cole. Alkuperäisen LP:n sarjanumero oli 6302 204.


title: Abracadabra (albumi)

text: A-puoli:B-puoli:Kappaleiden julkaisijayhtiöt ovat Silk Stocking Music ja Sailor Music.


title: Steffen Heidrich

text: Steffen Heidrich (s. 19. heinäkuuta 1967 Erlabrunn, DDR) on entinen saksalainen jalkapalloilija. Pelipaikaltaan hän oli keskikenttäpelaaja.


title: Steffen Heidrich

text: Heidrichin ura alkoi FC Karl-Marx-Stadtissa, jossa hän pelasi ensin DDR-Oberligassa ja Saksan jälleenyhdistymisen jälkeen nimellä Chemnitzer FC 2. Bundesligassa. Kesällä 1993 hän siirtyi Bundesliigaan VfB Leipzigiin, joka kuitenkin kauden päätteeksi putosi. Pelattuaan Leipzigissa neljä kautta Heidrich siirtyi samalla sarjatasolla olleeseen Energie Cottbusiin. Heidrich nousi seuran kapteeniksi ja oli mukana nostamassa Cottbusia Bundesliigaan kaudella 1999–2000. Seuraavalla kaudella hän ei saanut juurikaan peliaikaa ja hän päätti siirtyä Dynamo Dresdeniin. Heidrich pelasi Dynamossa neljä kautta, minkä jälkeen hän lopetti pelaajauransa.


title: Steffen Heidrich

text: Heidrich edusti urallaan myös DDR:n maajoukkuetta yhdessä ottelussa Egyptiä vastaan 1990.


title: Steffen Heidrich

text: Pelaajauran jälkeen Heidrich on toiminut muun muassa Cottbusin managerina.


title: Alameda County Library

text: Alameda County Library on julkinen kirjastojärjestelmä, joka toimii Alamedan piirikunnassa Kaliforniassa. Se perustettiin vuonna 1910 ja nykyisin se ylläpitää 11 kirjastoa. Sen päämaja sijaitsee Fremontissa. Kirjastojen lisäksi Alameda County Library -järjestelmä tarjoaa mm. opetusta piirikunnan vankiloihin.


title: Guru (artisti)

text: Guru (oik. Keith Elam, 17. heinäkuuta 1961 – 19. huhtikuuta 2010) oli yhdysvaltalainen hip hop -artisti ja toinen osapuoli Gang Starr -duosta DJ Premierin ohella.


title: Guru (artisti)

text: Vuonna 1993 Guru aloitti Jazzmatazz-projektin, jossa hän teki yhteistyötä jazzmuusikoiden kanssa. Ensimmäisellä albumilla vieraili muusikoita kuten Donald Byrd, Branford Marsalis ja Roy Ayers.


title: Guru (artisti)

text: Helmikuussa 2010 Guru sai sydänkohtauksen ja leikkauksen jälkeen vaipui koomaan. Hän kuoli syöpään 19. huhtikuuta 2010 48 vuoden ikäisenä.


title: VfB Einheit zu Pankow

text: VfB Einheit zu Pankow on saksalainen jalkapalloseura Berliinistä, Pankowin kaupunginosasta.


title: VfB Einheit zu Pankow

text: Seura edeltäjänä pidetty VfB Pankow perustettiin vuonna 1893. Sosialistisen hallinnon alettua seura perustettiin uudelleen nimellä SG Pankow-Nord. 1940-luvun lopun ajan seura pelasi Berliinin kaupunkisarjoja, joista se nousi kaudeksi 1950–1951 DDR-Oberligaan. Pääsarjassa seura pelasi nimellä VfB Pankow Berlin, ja sijoittui ensimmäisellä kaudellaan selvästi sarjan viimeiseksi voitettuaan vain kaksi ottelua maalisuhteella 29–131. Maan jalkapalloliiton päätöksellä seuraa ei kuitenkaan pudotettu DDR-Ligaan, sillä pääsarjatasolla haluttiin olevan ainakin yksi berliiniläisjoukkue. Toisen Oberliga-kautensa seura pelasi nimellä BSG Einheit Pankow Berlin, mutta sijoittui sarjan viimeiseksi. Tällä kertaa seura putosi DDR-Ligaan, jossa se sijoittui ensimmäisellä kaudella kymmenenneksi ja vältti näin putoamisen viimeisenä joukkueena. Kauden jälkeen 1953–1954 seura putosi Bezirksliga Berliiniin, jolloin se vaihtoi nimensä BSG Lokomotive Lichtenbergiksi seurafuusion myötä. Seura oli pahimmillaan neljännellä sarjatasolla, mutta nousi vuonna 1957 kolmannelle sarjatasolle II. DDR-Ligaan. Kahden kauden jälkeen seura putosi jälleen neljännelle sarjatasolle.


title: VfB Einheit zu Pankow

text: Seura nousi takaisin toiselle sarjatasolle vuonna 1971, mutta putosi heti kauden jälkeen. Seuraavan kerran Pankow nähtiin DDR-Ligassa vuonna 1973, mutta tällöinkin visiitti oli ainoastaan kauden mittainen. Viimeisen kerran seura pelasi toisella sarjatasolla kaudella 1975–1976, jonka jälkeen se putosi. Itä-Saksan romahdettua seuran nimeksi otettiin VfB Einheit zu Pankow. Tämän jälkeen seura on pelannut Saksan alasarjoissa.


title: Sneaker Pimps

text: Sneaker Pimps on brittiläinen vuonna 1994 perustettu trip hop -yhtye. Yhtye tunnetaan parhaiten vuonna 1996 julkaistusta esikoisalbumistaan "Becoming X", erityisesti singleistä ”6 Underground”, ”Spin Spin Sugar” ja ”Tesko Suicide”.


title: Sneaker Pimps

text: Sneaker Pimpsin perustajajäsenet ovat Chris Corner ja Liam Howe. Yhtyeen laulajaksi tuli Kelli Dayton (nykyään Kelli Ali).


title: Sneaker Pimps

text: Corner lauloi yhtyeen toisen albumin demoilla, ja yhtye huomasikin laulujen sopivan paremmin hänen äänelleen. Sanoitukset olivat myös enemmän henkilökohtaisia. Daytonia pyydettiin jättämään yhtye, ja Corner ryhtyi laulajaksi toisella albumilla.


title: Sneaker Pimps

text: Corner jätti yhtyeen vuonna 2003 ja ryhtyi soolouralle yhtyeensä IAMX parissa. Myös Kelli Ali on Sneaker Pimpsin lopetettua jatkanut musiikin parissa.


title: Sneaker Pimps

text: Vuodesta 2006 vuoteen 2008 yhtye työskenteli satunnaisesti viidennen levyn parissa, uuden, vielä tuntemattoman naislaulajan kanssa. Seuraavat kappaleet vuotivat nettiin joulukuussa 2006:Yhtye myös tuottaa muita artisteja nimellä Line of Flight.


title: Hear Me Now

text: Hear Me Now on Aika-yhtyeen (nyk. Aikakone) ensimmäinen englanninkielinen albumi. Se julkaistiin 31. elokuuta 2001.


title: Hear Me Now

text: Albumi debytoi Suomen virallisen listan sijalla 15. Albumi myi kultalevyyn oikeuttavan määrän.


title: Hear Me Now

text: Kaikki kappaleet säveltänyt Maki Kolehmainen, ellei toisin mainittu.


title: Becoming X

text: Becoming X on Sneaker Pimpsin vuonna 1996 julkaistu debyyttialbumi. Se menestyi hyvin Isossa-Britanniassa ja kappaleista "6 Underground" ja "Spin Spin Sugar" tuli hittejä Yhdysvalloissa.


title: Becoming X

text: Becoming X on ainut yhtyeen levyistä, jolla laulajana on Kelli Ali. Myöhemmillä albumeilla laulajana toimii Chris Corner.


title: Becoming X

text: "How Do", levyn viimeinen kappale, on cover-versio laulusta "Willow's Song" elokuvasta "Uhrijuhla" (1973).


title: Becoming X

text: Albumista julkaistiin myöhemmin remix-versio "Becoming Remixed".


title: Becoming X

text: "6 Underground" -hitin ansiosta, levy pysyi 23 viikkoa Billboard 200 -listalla Yhdysvalloissa.


title: Kingdom of Welcome Addiction

text: Kingdom of Welcome Addiction on IAMXn kolmas studioalbumi, joka julkaistiin 19. toukokuuta 2009.


title: Hedwige Chrétien

text: Hedwige (Gennaro-)Chrétien (1859–1944) oli ranskalainen säveltäjä. Hän opiskeli Pariisin konservatoriossa Ernest Guiraud'n johdolla ja toimi siellä myöhemmin itse professorina. Hänen tuotantonsa käsittää noin 150 teosta, joiden joukossa on 50 laulua ja 50 pianokappaletta. Muihin teoksiin kuuluu kaksi yksinäytöksistä koomista oopperaa, baletti sekä useita kamarimusiikki- ja orkesteriteoksia.


title: Meidän perhe

text: Meidän perhe on Sanoma Media Finlandin kustantama vanhemmuutta ja perhe-elämää käsittelevä suomalainen aikakauslehti, joka ilmestyy kerran kuukaudessa. Lehti on perustettu vuonna 2004 ja sen päätoimittajana toimii Maija Koski.


title: Infrared Space Observatory

text: ISO (Infrared Space Observatory) oli Euroopan avaruusjärjestön tähtitieteellinen tutkimussatelliitti, joka tutki avaruuden kohteita infrapunasäteilyn aallonpituuksilla. Sitä on kustuttu monesti maailman ensimmäiseksi todelliseksi infrapunaobservatorioksi Maata kiertävällä radalla, sillä sen mittaustulosten tarkkuus oli aivan omaa luokkaansa edeltäjiinsä nähden. Hankkeeseen osallistuivat myös japanilainen ISAS sekä NASA.


title: Infrared Space Observatory

text: ISO laukaistiin avaruuteen 17. marraskuuta 1995 Ranskan Guayanassa sijaitsevasta Kouroun avaruuskeskuksesta Ariane 4 -kantoraketilla . Sen varsinainen rutiinityövaihe päättyi huhtikuussa 1998. Satelliitti sammutettiin lopullisesti 16. toukokuuta 1998. Toimintansa aikana ISO-satelliitti ehti tutkimaan noin 30 000 taivaan infrapunakohdetta.


title: Infrared Space Observatory

text: Ajatus Maata kiertävästä infrapunaobservatoriosta syntyi vuonna 1979 Euroopan avaruusjärjestössä. ISO-satelliittihanke hyväksyttiin ESA:n tieteelliseen ohjelmaan vuonna 1983. Satelliitin kehitystyö alkoi vuonna 1986 Ranskan Cannesissa Aerospatialen tehtailla.


title: Infrared Space Observatory

text: Satelliitti laukaistiin hyvin elliptiselle radalle, jossa sen Maata lähin piste oli 1 000 km:n korkeudessa ja etäisin piste 70 500 km:n korkeudessa. Kiertoaika maapallon ympäri oli noin 24 tuntia, joten satelliitti näytti Maasta katsoen pysyvän likimain paikoillaan. Radan inklinaatio oli viisi astetta. Hyvin elliptisen radan ansiosta satelliitti pääsi joka vuorokausi 17 tunnin ajaksi Van Allenin vyöhykkeiden ulkopuolelle, mikä mahdollisti herkkien havaintojen tekemisen. Mittalaitteita ei voitu käyttää vyöhykkeiden sisäpuolella protoni- ja elektronihiukkasten vuoksi.


title: Infrared Space Observatory

text: Satelliitin rakenne oli sylinterimäinen, ja sen sivulla oli aurinkopaneeli energiansaantia varten. Rakennelman korkeus oli 5,3 metriä, leveys 3,6 metriä ja syvyys 2,8 metriä . Satelliitin laukaisumassa oli 2 400 kg.


title: Infrared Space Observatory

text: Satelliittiin kuului neljä mittalaitetta, jotka toimivat sen Ritchey-Chretien-tyyppisen kaukoputken yhteydessä pääpeilin takana. Kaukoputken pääpeilin halkaisija oli 60 cm. Kaukoputki oli sijoitettu nestemäisellä heliumilla jäähdytettyyn kammioon mittalaitteiden herkkyyden ja toiminnan tasaamiseksi. Jäähdytyslämpötila oli 1,7 Kelviniä. Kaukoputken polttoväli oli 900 cm ja valovoima f/15.


title: Infrared Space Observatory

text: Mittalaitteet:


title: Infrared Space Observatory

text: Infrapunakamera, ISOCAM


title: Infrared Space Observatory

text: Fotopolarimetri, ISOPHOT


title: Infrared Space Observatory

text: Spektrometri, SWS (the Show-Wave Spectrometer)


title: Infrared Space Observatory

text: Spektrometri, LWS (the Long-Wave Spectrometer)


title: Infrared Space Observatory

text: ISO-satelliitin tutkimuskohteita olivat taivaan infrapunasäteilyn lähteet. Tällaisia ovat tähdet ja galaksit. Lisäksi satelliitti ehti tutkimaan Aurinkokuntamme planeettoja sekä tähtien syntyalueita maailmankaikkeudessa, kuten Orionin sumua Orionin tähdistössä. ISO:n mittaustuloksista saatiin uutta tietoa tähtien syntyalueista, jotka ovat aikaisemmin olleet mittalaitteiden ulottumattomissa tähtien pölypilvien peitossa.


title: Freeman (kauneudenhoito)

text: Freeman Beauty on Larry Freemanin vuonna 1915 perustama kauneudenhoitobrändi, joka valmistaa mm. shampoota, hoitoainetta, kasvonaamioita, kuorintavoiteita ja jalka- ja käsirasvoja. Freeman Beautyn tuotteita ei ole testattu eläinkokeilla, eivätkä useimmat niistä sisällä aineita eläinkunnasta. Freemanin tuotteiden raaka-aineet hankitaan kasvikunnasta (enimmäkseen hedelmiä). Freemanin hiustenhoitotuotteet (shampoo, hoitoaine) sisältävät suurimmaksi osaksi merilevää ja papaijaa.


title: Freeman (kauneudenhoito)

text: Freemanin viralliset kotisivut (englanniksi): http://www.freemanbeauty.com/portal/store/store.asp?ncategoryid=2076


title: Towerin prinssit

text: Towerin prinssit, Edvard V (4. marraskuuta 1470 – 1483?) ja hänen veljensä Shrewsburyn Rikhard, ensimmäinen Yorkin herttua (17. elokuuta 1473 – 1483?), olivat Edvard IV:n ja Elisabet Woodvillen ainoat pojat.


title: Towerin prinssit

text: Edvard IV kuoli huhtikuun 9. päivänä vuonna 1483. Hän jätti jälkeensä kaksi poikaa, Edvardin ja Richardin, joista Edvard oli vanhin ja siten kruununperijä. Pojat olivat isänsä kuollessa vasta 12- ja 9-vuotiaita. Edvard IV oli testamentissa määrännyt valtionhoitajaksi nuorimman veljensä Glouchesterin herttuan Rikhardin, joka isoveljensä kuoleman jälkeen käytännössä johti Englantia. Prinssit siirrettiin Toweriin pian kuninkaan kuoleman jälkeen. Prinssit katosivat mystisesti kesän 1483 jälkeen, eikä heidän kohtalonsa ole vieläkään ratkennut.


title: Towerin prinssit

text: Kautta historian Rikhard III:ta on pidetty syyllisenä poikien murhaan. Rikhardin siirrettyä pojat Towerin kuninkaalliseen huoneistoon Edvardin kruunauspäivää lykättiin. Myöhemmin Edvardilta evättiin kruununperimys kokonaan vedoten siihen, että hänen isänsä oli ollut laillisesti kihloissa toisen naisen kanssa mennessään naimisiin poikien äidin, Elizabeth Woodvillen kanssa. Avioliitto oli siten mitätön ja kuningasparin lapsetkin tämän vuoksi lain mukaan aviottomia. Poikien setä Rikhard kruunattiin kuninkaaksi pian tämän jälkeen, kesäkuun 26. päivänä. Heinäkuussa prinssit nähtiin vielä leikkimässä Towerin pihalla, mutta tämän jälkeen silminnäkijähavainnot harvenivat, kunnes loppuivat kokonaan. Poikien kohtalosta alkoi liikkua huhuja, mutta varmuutta kesän 1483 jälkeisistä tapahtumista ei ole vieläkään saatu.


title: Towerin prinssit

text: Syitä siihen, miksi Rikhard olisi halunnut murhata veljenpoikansa, on spekuloitu paljon. Vaikka prinssit oli lain mukaan todettu äpäröiksi, olisi joku taho esimerkiksi saattanut käyttää heitä tekosyynä kapinointiin, ja siksi he olisivat saattaneet olla uhka tuoreelle hallitsijalle. Erityisen outona on pidetty sitä, ettei Rikhard mitenkään kommentoinut prinssien katoamista. Huhuista huolimatta Rikhardin syyllisyyttä – tai syyttömyyttä – ei ole pystytty todistamaan, koska prinssien jäännösten perusteella ei pystytä kertomaan heidän tarkkaa kuolinaikaansa. Jos he todella kuolivat vuonna 1483, Rikhard olisi todennäköisin syyllinen heidän murhaansa. Toisaalta luiden perusteella prinssit ovat yhtä hyvin voineet kuolla kahta vuotta myöhemmin, jolloin Rikhard oli Bosworthin taistelukentällä, kaukana Lontoosta ja Towerista. Tällöin todennäköisempää olisi ollut, että Rikhardin viholliset, jotka pyrkivät valtaan Englannissa, murhauttivat pojat.


title: Towerin prinssit

text: Rikhard III:n luottomiestä, Buckinghamin herttua Henry Staffordia on myös pidetty mahdollisena syyllisenä murhiin. Stafford pyrki uuden kuninkaan kautta saavuttamaan omia etujaan. Hänellä oli myös kytköksiä Henrik Tudoriin (Henrik VII), joka myöhemmin voitti Rikhardin Bosworth Fieldin taistelussa ja kruunattiin kuninkaaksi. Staffordin syyllisyys edellyttäisi prinssien kuolleen viimeistään syksyllä 1483, sillä Stafford teloitettiin tuolloin kuningasta vastaan kapinoimisesta.


title: Towerin prinssit

text: Henry Tudorin noustua valtaan mies nimeltä James Tyrrell, joka oli aiemmin toiminut Rikhard III:n palveluksessa, vangittiin ja tuomittiin vuonna 1502 "tarkemmin määrittelemättömästä maanpetoksesta" syytettynä. Hänen teloituksensa jälkeen ilmoitettiin, että Tyrrell oli ennen kuolemaansa tunnustanut prinssien murhan. Selitykseen uskottiin, ja muiden muassa Thomas More raportoi Tyrrellin syylliseksi prinssien murhaan kirjoittamassaan Rikhard III:n elämäkerrassa, joka julkaistiin vuonna 1534. Nykyhistorioitsijat kuitenkin pitävät Tyrrelliä pelkkänä syntipukkina.


title: Towerin prinssit

text: Huhuista huolimatta nuorten prinssien kohtalosta tai hautauspaikasta ei saatu varmuutta ennen vuotta 1674, jolloin työmiehet löysivät White Towerin portaikkoa korjatessaan puisen kirstun, joka sisälsi ihmisen luita.Ymmärtämättä luiden mahdollista merkitystä, työmiehet olivat heittäneet ne pihalle muiden roskien kanssa. Vasta myöhemmin tarinan tullessa esille, oli luut kerätty pihamaalta talteen. Tämän prosessin aikana on enemmän kuin mahdollista että kaksisataa vuotta vanhat luut vaurioituivat ja niistä myös luultavasti katosi osia. Luut haudattiin Westminster Abbeyhin vuonna 1678 ja vasta vuonna 1933 hauta avattiin uudelleen mahdollisen todistusaineiston keräämiseksi. Radiohiiliajoitusta ei voitu käyttää hyväksi, mutta luiden ikää yritettiin päätellä hammastutkimusten kautta. Lääketieteen asiantuntijoiden mukaan luut olisivat kuuluneet kahdelle samanikäiselle lapselle kuin prinssit olivat kadotessaan vuonna 1483. Myöhemmät tutkimukset ovat kuitenkin osoittaneet, ettei luiden perusteella pystytä arvioimaan poikien ikää tarkalleen, vaan heitto saattaa olla jopa 2–4 vuotta suuntaan tai toiseen. Koska kyse on lasten luista, ei niiden perusteella pystytä myöskään selvittämään lasten sukupuolta, eli ne ovat yhtä hyvin voineet kuulua kahdelle tytölle. Luut ovat siis nykytutkimuksen valossa vain aihetodistuksen piiriin kuuluvaa, ja koska luut ovat ainoa johtolanka mikä tutkijoilla tällä hetkellä on, on todennäköistä, ettei mysteeri ratkea ikinä.


title: SC DHfK Leipzig

text: SC DHfK Leipzig on saksalainen urheiluseura Leipzigista. Se perustettiin Saksan demokraattisessa tasavallassa vuonna 1954 Leipzigin urheilukoulun ("Deutsche Hochschule für Körperkultur") seuraksi. Sen lajeihin kuuluvat monien muiden ohessa yleisurheilu, käsipallo ja uinti. SC DHfK on maailman menestynein urheiluseura edustajiensa 93 olympiamitalilla ja 136 maailmanmestaruudella vuoteen 1989 mennessä. Joukkuelajeissa seuran menestynein jaosto on käsipallojaosto, jonka suurin saavutus on Euroopan seurajoukkueiden mestaruus vuodelta 1966.


title: SC DHfK Leipzig

text: Seuran jalkapallojaosto perustettiin vuonna 1954. Kaksi maajoukkueen kannalta lupaaviksi katsotuista pelaajista koostettua seuran joukkuetta pelasi toisella sarjatasolla DDR-Ligassa, mutta seuran jalkapallotoiminta lopetettiin kuitenkin jo yhden kauden jälkeen molempien joukkueiden odotettua heikomman menestyksen vuoksi.


title: 42 études ou caprices

text: 42 études ou caprices ("42 etydiä tai kapriisia") on Rodolphe Kreutzerin noin vuonna 1796 säveltämä teos sooloviululle. Varhaisimmassa säilyneessä painoksessa (1807) kappaleita on 40. Kreutzerin katsotaan yleisesti säveltäneen myös kaksi muuta etydiä, jotka sisältyivät eräisiin varhaisiin painoksiin.


title: Juho Putaansuu

text: Juho Erik Putaansuu (käytti Saksassa peitenimeä Åhman) () oli suomalainen jääkärivänrikki. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa sotilaana Saksan itärintamalla Missejoella vuonna 1916. Myöhemmin hän osallistui Suomen sisällissotaan joukkojen kouluttajana ja komppanianvääpelinä.


title: Juho Putaansuu

text: Putaansuun vanhemmat olivat suutari Juho Putaansuu ja Maria Constance Sahlgren. Hän kävi kansakoulun ja kolme luokkaa Tornion alkeiskoulua.


title: Juho Putaansuu

text: Putaansuu työskenteli kirjaltajana ennen kuin liittyi yhtenä ensimmäisten vapaaehtoisten joukkoon, joiden päämääränä oli sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille Putaansuu ilmoittautui 25. elokuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan, josta hänet siirrettiin 21. joulukuuta 1915 alkaen pataljoonan 4. komppaniaan. Hän otti osaa ensimmäisen maailmansodan taisteluihin Saksan itärintamalla Missejoella ja Riianlahdella. Hänet siirrettiin 22. joulukuuta 1916 pataljoonan täydennysjoukkoon, josta hänet palautettiin takaisin komppaniaansa 3. maaliskuuta 1917. Putaansuu kävi moottoriajoneuvokurssin Libaussa vuonna 1917.


title: Juho Putaansuu

text: Putaansuu astui Suomen Valkoisen armeijan palvelukseen Saksassa 7. helmikuuta 1918. Palvelusitoumuksensa allekirjoitettuaan hänet ylennettiin vänrikiksi. Hän saapui takaisin Suomeen jääkäreiden etujoukoissa Vaasaan 18. helmikuuta 1918. Vaasasta hänet komennettiin 20. helmikuuta 1918 alkaen Kuopioon, jossa hän koulutti värvättyjä joukkoja. Joukot koulutettuaan hänet määrättiin 27. helmikuuta 1918 alkaen näin syntyneessä Kuopion 4. vapaaehtoisessa komppaniassa komppanianpäälliköksi. Hän osallistui sisällissodan taisteluihin Mouhussa ja Mäntyharjun rintamalla. Hän kaatui 6. huhtikuuta 1918 Mäntyharjun rintamalla maisteri B. Fabritiuksen johtamassa epäonnistuneessa hyökkäyksessä Turkinkylää vastaan, jossa vihollisen tulessa kaatui runsaasti joukkueen- ja ryhmänjohtajia. Hän oli kuollessaan naimaton, ja hänet haudattiin Tornion valkoisten sankarihautaan.


title: Helgolandin lintuasema

text: Helgolandin lintuasema ("Vogelwarte Helgoland") sijaitsee Saksalle kuuluvilla Helgolandin saarilla Pohjanmeren kaakkoisosassa.


title: Helgolandin lintuasema

text: Helgolandin lintuasema on eräs maailman arvostetuimmista ja perinteikkäimmistä lintuasemista. Sen toiminta alkoi, kun saksalainen lintutieteilijä ja taidemaalari Heinrich Gätke muutti asumaan Helgolandin pääsaarelle vuonna 1841 ja ryhtyi tutkimaan lintuja 1843. Hän keräsi lintuja sekä tieteen että taiteen tarpeisiin ja asui saarella noin 60 vuotta. Vuonna 1891 hän julkaisi tutkimuksistaan kirjan "Die Vogelwarte Helgoland", joka käännettiin englanniksi 1895. Ensimmäisen modernin lintuaseman rakennutti Hugo Weigold 1910, ja hän aloitti laajamittaisen lintujen rengastustoiminnan rakentamalla suuren rysän, niin sanotun helgolandrysän.


title: Helgolandin lintuasema

text: Vuonna 1991 lintuaseman toimintaa ryhtyi kehittämään ja ylläpitämään Ornithologische Arbeitsgemeinschaft Helgoland e.V. Asemalla tutkitaan pääasiassa lintujen muuttoa, sekä näkyvää muuttoa että rengastuksen avulla saatavaa tietoa muuttamisesta. Saarella on tavattu yli 400 lintulajia. Yhdistys julkaisee vuosiraportin.


title: Beat ’em up

text: Beat ’em up on toimintapelien alalajityyppi, jossa pääpaino on päähahmon ja monen vastustajan välisessä lähitaistelussa. Päähahmo taistelee joko paljain käsin tai lyömäaseilla ison vihollisjoukon läpi kentän loppuun, jossa on yleensä vastassa loppuvastus. Perinteisesti beat ’em up -pelit on kuvattu sivulta 2D-ympäristössä, mutta uudemmissa peleissä on myös hyödynnetty 3D-ympäristöjä ja -grafiikkaa. Yksi yleisimmistä peliympäristöistä on kaupunki, jossa taistellaan katurikollisia vastaan.


title: Beat ’em up

text: Yksi ensimmäisistä merkittävistä beat ’em up -peleistä on vuoden 1984 "Kung-Fu Master", ja vuonna 1986 julkaistu "Renegade" (Japanissa nimellä "Nekketsu kōha Kunio-kun") esitteli ensimmäisenä lajityyppinsä edustajana peliteemoina kaupunkiympäristöt ja alamaailman. Lajityypin suosio oli korkeimmillaan vuoden 1987 "Double Dragonin" ja vuonna 1991 julkaistun "Street Fighter II":n välillä. "Street Fighter II":ssa tappelu oli kaksintaistelua, ja pelin menestys söi suosiota puhtailta beat ’em up -peleiltä. Tältä aikakaudelta muita tunnettuja pelejä ovat muun muassa "Streets of Rage II", "Final Fight" ja "Golden Axe".


title: Kenttäsirkkuli

text: Kenttäsirkkuli ("Spizella passerina") on Pohjois- ja Keski-Amerikassa tavattava sirkkuleihin kuuluva varpuslintu.


title: Kenttäsirkkuli

text: Kooltaan kenttäsirkkuli on noin 13–15 cm. Koiraat ovat usein hieman naaraita kookkaampia. Ruumiinrakenteeltaan kenttäsirkkuli on hoikka ja melko pitkäpyrstöinen varpuslintu. Väritykseltään koiras- ja naarasyksilöt ovat samanlaisia. Kenttäsirkkulin päälaki on väritykseltään kirkkaan ruosteenruskea. Lajin selkä on väritykseltään ruskean ja mustan raidallinen. Päässä on musta silmäkulmajuova ja muuten pää on väriltään harmaa. Rinta ja vatsa ovat väriltään vaalean harmaat. Talvisin kenttäsirkkulit ovat väritykseltään ruskehtavia ja selässä on tummia viiruja. Nuoret linnut ovat höyhenpuvultaan kauttaaltaan ruskea ja viiruinen.


title: Kenttäsirkkuli

text: Kenttäsirkkuli pesii alueella, joka ulottuu Kanadan läpi Yukonin ja Newfoundlandin territorioista etelään Yhdysvaltojen keski- ja itäosiin sekä Meksikoon ja Keski-Amerikassa aina Nicaraguaan saakka. Lintu talvehtii Yhdysvaltain eteläosissa ja Keski-Amerikassa, leutoina talvina myös pohjoisempana.


title: Kenttäsirkkuli

text: Kenttäsirkkulin elinympäristöä ovat kuivat avoimet metsät ja metsän reunat, joissa on myös ruohikkoisia aukioita. Erityisesti lintu elää havupuumetsissä. Lajia tavataan myös maatalousmaiden lähettyvillä, mutta siellä pesintää hankaloittaa lehmäturpiaali ("Molothurus ater"), joka on pesäloinen. Laji on sopeutunut myös kaupunkiympäristöihin ja kaupungeissa sitä tavataan puistoissa sekä puutarhoissa. Muuttoaikoina kenttäsirkkulia voi nähdä monenlaisissa ympäristöissä.


title: Kenttäsirkkuli

text: Kenttäsirkkuleiden ravinto koostuu pääasiassa erilaisten heinäkasvien siemenistä. Varsinkin kesäaikaan laji ruokailee myös hyönteisillä kuten perhosilla, kovakuoriaisilla ja heinäsirkoilla. Ravintonsa laji etsii pensaikosta tai maasta. Laji syö myös soraa, mikä tekee siemenravinnon helpommin sulavaksi. Aikuiset antavat soraa myös poikasilleen. Pesimäaikaan laji etsii ravintonsa yksin tai pareittain ja talvisin lintu kokoontuu jopa 50 yksilön parviksi.


title: Kenttäsirkkuli

text: Kenttäsirkkulit saapuvat pesimäpaikoilleen huhti-toukokuussa. Pesimäkausi kestää toukokuun puolestavälistä heinäkuun loppuun. Naaraat ja koiraat valitsevat yhdessä pesäpaikan. Pesä sijaitsee yleensä havupuussa tai pensaikossa. Naaras rakentaa pesän heinistä ja juurista. Yleensä pesimäkaudessa on samalla parilla yleensä vain yksi onnistunut pesintä, vaikka myös toista pesintää yritetään usein saman pesimäkauden aikana. Naaraskenttäsirkkuli munii kahdesta seitsemään vaaleansinistä ruskeapilkullista munaa. Naaras hautoo munat ja koiras huolehtii hautovan naaraan ja kuoriutuneiden poikasten ruokinnasta.


title: Shoot ’em up

text: Shoot ’em up tai shmup on ammuntapelien alalajityyppi, jossa ammutaan isoa vihollisjoukkoa samalla kun väistellään niiden tulta. Pelaajan pitää pääasiassa selviytyä nopeilla reflekseillä. Joidenkin määritelmien mukaan shoot ’em upeissa pitää ohjata alusta, kuvakulman pitää olla staattinen ja näytön vierivä. Joidenkin määritelmien mukaan peleissä voi olla myös jalan liikkuvia henkilöhahmoja tai robotteja.


title: Shoot ’em up

text: Lajityypin varhaisin edustaja on "Spacewar", yksi ensimmäisistä tietokonepeleistä, joka kehitettiin vuonna 1961 ja julkaistiin pelihalleissa 1970-luvulla. Japanilainen vuonna 1978 julkaistu "Space Invaders" kuitenkin popularisoi genren. Eräs tunnetuimmista shoot ’em up -peleistä on vuonna 2001 julkaistu "Ikaruga".


title: Shoot ’em up

text: "Bullet hell" on eräs lajityyppi, jossa on ylivoimainen määrä vastustajia ja ammuksia. Esimerkkeinä lajityypistä "Ikaruga" ja "Tōhō Project".


title: Shoot ’em up

text:
"Twin-stick shooter" tarkoittaa räiskintäpelien lajityyppiä, jossa pelaaja ohjaa kahdella joystickilla: toisella ohjataan liikkumista ja toisella ampumissuuntaa.
Tämä eroaa muista räiskintäpeleistä, joissa ammutaan napin painalluksella suuntaan, joka toisella joystickilla valitaan.


title: Shoot ’em up

text: Varhaisia lajityypin edustajia on "".


title: Haruko Momoi

text: Haruko Momoi (; s. 14. joulukuuta 1977 Tokio, Japani) on japanilainen ääninäyttelijä (seiyū), laulaja ja lauluntekijä.


title: Haruko Momoi

text: Momoi aloitti uransa vuonna 2000. Hän on antanut äänensä useisiin animesarjoihin, elokuviin ja peleihin. Momoi saapui kunniavieraaksi Lahdessa järjestettävään Desucon-animetapahtumaan kesäkuussa 2010.


title: Sikakylä

text: Sikakylä on kylä Kurikassa Etelä-Pohjanmaalla entisen Jalasjärven kunnan alueella. Se sijaitsee Jalasjärven kirkonkylästä eli keskustasta noin neljän kilometrin päässä. Kauimmaisiin taloihin on kymmenkunta kilometriä keskustasta. Virallisesti se kuuluu Jalasjärven kylään. Kylä oli aikoinaan pappilan ja Lammin torpparialuetta ja reunamilla oli muutama itsellinen talo. Yksi näistä oli Kukkola, jonka nimi näkyy edelleen kylällä Kukkolantienä.


title: Sikakylä

text: Muutama vuosikymmen sitten kyläläiset yrittivät saada käyttöön Kellosaari-nimitystä tai Saarenkylää, mutta Sikakylä oli ja pysyi paikan nimityksenä. Kylän kolmen nimen taustoista on useita tarinoita. Sikakylään kuuluu Heittolan harju ja siellä on yhä mäyrän pesiä. Mäyriä kutsutaan metsäsioiksi ja nimitys Sikakylä saattaisi olla tästä peräisin. Sikatalous ei ole ollut kylän elinkeino, joten kesystä kotieläinsiasta nimi ei voi olla peräisin. Kellosaari-nimitys taas olisi peräisin kylän keskellä olevasta kukkulasta, josta olisi kuulunut kellojen, ilmeisestikin lehmänkellojen, kilkatus kirkonkylälle asti. Olihan alue kirkonkyläisten torpparimaita ja laidunaluetta. Saarenkylä juontuu samasta: kylän keskellä on selkeä (eteläpohjalaisittain) saari eli korkeammalle nouseva kohta.


title: Children of the Scorn

text: Children of the Scorn on suomalaisen death metal-yhtye Funebren debyyttialbumi. Se julkaistiin vuonna 1991 ja sen on tuottanut entinen Stratovarius-kitaristi Timo Tolkki. Xtreem Records julkaisi uuden painoksen albumista vuonna 2004.


title: Judon Euroopan-mestaruuskilpailut

text: Judon Euroopan-mestaruuskilpailut ovat vuosittain käytävät judon arvokilpailut, jotka järjestää Euroopan judoliitto.


title: Judon Euroopan-mestaruuskilpailut

text: Lähde: Sports123


title: SC Einheit Dresden

text: SC Einheit Dresden oli itä-saksalainen urheiluseura Dresdenissä. Parhaiten seura tunnettiin jalkapallojaostostaan.


title: SC Einheit Dresden

text: Seura perustettiin vuonna 1954 jatkamaan BSG Rotation Dresdenin perinteitä. SC Einheit Dresden sai myös BSG Rotation Dresdenin sarjapaikan DDR-Oberligassa. Ensimmäinen pääsarjakausi päättyi seuralta neljänteen sijaan. Vuonna 1958 seura saavutti suurimman menestyksensä voitettuaan FDGB-Pokalin finaalissa SC Lokomotive Leipzigin. Seura pelasi jalkapalloa pääsarjatasolla kauteen 1961–1962 asti, jonka jälkeen se putosi DDR-Ligaan. Tammikuussa 1966 seuran jalkapallojaoston toiminta lopetettiin ja tilalle perustettiin FSV Lokomotive Dresden. Wenden jälkeen seuran muukin toiminta lopetettiin.


title: Päin nousevan Suomen rantaa

text: Päin nousevan Suomen rantaa on Artturi Leinosen tositapahtumiin perustuva romaani. Kirja kertoo jääkäriliikkeestä ja siitä miten pienen pohjalaisen kirkonkylän pojat lähtevät hakemaan jääkärioppia Saksasta Lockstedtin koulutusleiriltä. Poikien seikkailu jatkuu ensimmäisen maailmansodan Saksan itärintaman taisteluihin muun muassa Misse-joelle ja viimein Suomeen, missä poikia odotti sisällissota.


title: Faija (elokuva)

text: Faija on ruotsalainen Josef Faresin ohjaama komediafilmi vuodelta 2010.


title: Faija (elokuva)

text: Kotimaassaan "Faija" keräsi keväällä 2010 muutamassa viikossa yli 300 000 katsojaa.


title: STS-31

text: STS-31 oli Nasan 35. avaruussukkulalento ja avaruussukkula "Discoveryn" kymmenes lento. Discovery kuljetti lennolla Hubble-avaruusteleskoopin Maata kiertävälle radalle.


title: STS-31

text: Lento laukaistiin 24. huhtikuuta 1990 Kennedyn avaruuskeskuksesta Floridasta. Laukaisun aikana oli kaksi sukkulaa ensimmäistä kertaa sitten tammikuun 1986 yhtä aikaa laukaisualustalla: "Discovery" laukaisualustalla 39B ja "Columbia" laukaisualustalla 39A. Lennon pilottina oli Charles Bolden, Nasan tuleva pääjohtaja.


title: STS-31

text: Discoveryn miehistö saattoi teleskoopin Maata kiertävälle radalle 25. huhtikuuta 612 kilometrin korkeudessa, suoritti tieteellisiä kokeita ja kuvasi lentoa Imax-kameroilla. Sukkula laskeutui Maahan 29. huhtikuuta 1990.


title: STS-31

text: Huomautus: Loren Shriver korvasi lennolle alun perin valitun John Youngin. Youngille lento olisi ollut seitsemäs avaruuslento. Avaruussukkula Challengerin onnettomuuden jälkeen Young nimitettiin hallintotehtäviin.


title: Punakurkkulohi

text: Punakurkkulohi ("Oncorhynchus clarkii") on yksi tyynenmerenlohten suvun kalalajeista. Se on Pohjois-Amerikassa suosittu urheilukalastuksen ja varsinkin perhokalastuksen kohde.


title: Punakurkkulohi

text: Punakurkkulohta esiintyy luontaisesti vain Pohjois-Amerikan länsiosissa – Tyynenmeren rannikkoalueilla, Kaskadi- ja Kalliovuorilla ja Great Basinin vesistöalueella. Se jaetaan 10–14 erilliseen alalajiin, joiden levinneisyydet vastaavat vesistöalueita. Jotkut alalajeista vaeltavat mereen ja palaavat jokiin kutemaan syys- ja talviaikaan. Suurin osa populaatioista kuitenkin elää pysyvästi jokivesissä. Ainakin kolme alalajia elää laskujoettomalla Great Basinin vesistöalueella ja tulee toimeen myös sen suolaisissa tai emäksisissä vesissä.


title: Punakurkkulohi

text: Punakurkkulohi voi risteytyä luonnossa lähilajien, kuten kirjolohen ja arizonanlohen, kanssa.


title: Punakurkkulohi

text: Mereen vaeltavat alalajit voivat kasvaa suurikokoiseksi, jopa kymmenkiloisiksi, kun taas sisävesimuodot jäävät alle kilon painoisiksi. Pienimmät alalajit ovat sukukypsiä 15 cm:n pituisina, suurimmat voivat kasvaa metrin mittaan. Alalajit eroavat suuresti myös värityksensä ja elintapojensa suhteen. Selkäpuolelta kala voi olla kullan- harmaan tai vihreänsävyinen, mutta kaikilla muodoilla on yleensä punasävyisiä laikkuja alaleuan alapuolella.


title: Punakurkkulohi

text: Punakurkkulohi tai joku sen yksittäisistä alalajeista on niin Coloradon, Idahon, Montanan, Nevadan, Utahin, New Mexicon kuin Wyominginkin osavaltion tunnuskala. Ainakin kaksi alalajia katsotaan hävinneeksi.


title: William Marrion Branham

text: William Marrion Branham syntyi vuoristomökissä Cumberlandissa Kentuckyn vuoristossa huhtikuussa 1909. Hänen vanhempansa olivat metsätyöläinen Charles Branham ja Ella Branham. Perheessä oli yhdeksän lasta. Ensimmäisen kerran William M. Branham kävi kirkossa vanhempiensa kanssa kahden viikon ikäisenä, pienessä vanhanaikaisessa baptistikirkossa, Lone Star -kokoushuoneessa.


title: William Marrion Branham

text: Kun he asuivat Kentuckyn vuoristossa, he joutuivat usein kokemaan luonnon aiheuttamia vaikeuksia. Eräänä lumimyrskyisenä talvena William Branham ja hänen äitinsä olivat olleet nääntymässä nälkään ja jäätymässä hengiltä, mutta he pelastuivat lähistöllä asuneen huolestuneen naapurin tultua katsomaan, miksi heidän mökistään ei ollut noussut savua moneen päivään.


title: William Marrion Branham

text: Tuon talven jälkeen perhe muutti Kentyckystä Indianan osavaltioon maaseudulle lähelle Uticaa maalaistaloon, jossa Charles Branham oli työssä vuoden ajan. Kaksivuotiaana William Branham koki ensimmäisen enkeli-ilmestyksensä. Enkeli kertoi hänelle että he pian muuttavat New Albanyn lähelle. Perhe muutti maaseudulle, viisi mailia pohjoiseen Jeffersonvillen kaupungista, jolloin toteutui se, minkä enkeli oli William Branhamille aikaisemmin kertonut. Branham aloitti opiskelunsa 7-vuotiaana Jeffersonvillen lähellä olevassa koulussa.


title: William Marrion Branham

text: Eräänä syyskuun iltapäivänä kun 7-vuotias William Branham oli hakemassa kaivosta vettä, alkoholisoituneen isänsä viskinvalmistamista varten, hän kohtasi matkalla olevan poppelipuun luona jonkun jota hän ei nähnyt, mutta jota hän piti enkelinä ja tuo enkeli sanoi hänelle: ""Älä koskaan juo, tupakoi tai saastuta ruumistasi millään tavalla, sillä minulla on sinulle tehtävä, kun tulet vanhemmaksi."" Hän juoksi pelästyneenä kotiinsa. Tuon sanoman vuoksi hän ei koskaan juonut, eikä tupakoinut.


title: William Marrion Branham

text: William Branham eli lapsuutensa ja nuoruutensa köyhissä olosuhteissa. Hänen isänsä käytti alkoholia kohtuuttomasti ja kasvatti lapsiaan halkovajassa. Perhe oli sen vuoksi köyhä, eikä Williamilla ollut koulua aloittaessaan edes paitaa vanhan pukunsa alla.


title: William Marrion Branham

text: William Branham lähti kodistaan 19-vuotiaana, työskennellen maatilalla Phoenixissa Arizonassa. Hänen nuoremman veljensä Edwardin kuoltua hän muutti takaisin ja äitinsä pyynnöstä jäi Jeffersonvilleen. Siellä hän sai työpaikan Public Service Company of Indianan palveluksessa.


title: William Marrion Branham

text: Kahden vuoden kuluttua hänellä oli työpaikka New Albanyn kaasulaitoksessa. Mittareita tarkistaessaan hän sai kaasumyrkytyksen, jonka seurauksena hän sairasti monta viikkoa. Hänet vietiin erikoislääkäreiden luokse Louisvilleen Kentuckyyn, jossa lääkärit väittivät vaivojen johtuvan umpisuolesta, joka sitten leikattiin. Sairaalan leikkauspöydällä hän menetti tajuntansa ja hän kuuli saman äänen joka oli puhunut hänelle poppelin puun luona useita vuosia aikaisemmin sanovan: "Kutsuin sinua ja sinä et halunnut lähteä". Tämä puhe toistui Branhamin kertoman mukaan kolme kertaa. Branham vastasi: "Herra, jos se olet sinä, anna minun tulla takaisin maan päälle ja haluan saarnata evankeliumia katoilta ja kadunkulmista. Tulen kertomaan kaikille siitä."


title: William Marrion Branham

text: Tämän kokemuksen jälkeen William Branham alkoi etsiä Jumalaa. Hän kävi kirkoissa, mutta ei löytänyt kirkkoa jossa ihmisiä kutsuttaisiin esille. Eräänä iltana hän meni vanhaan vajaan ja yhtäkkiä vajaan tuli valoa, joka muodosti ristin, joka puhui hänelle kielellä, jota hän ei ymmärtänyt, sitten kaikki katosi. William Branham koki olevansa lumottu. Kun hän tointui lumouksesta, hän rukoili "Herra, jos se olit sinä, puhu minulle uudelleen"


title: William Marrion Branham

text: Hän toimi lyhyen ajan myös nyrkkeilijänä, voittaen useita otteluita.


title: William Marrion Branham

text: Branhamin kulkiessa erään naisastrologin ohitse tämä käänsi katseensa häntä kohti ja pyysi häntä tulemaan luoksensa, koska tahtoi puhua hänelle. Hän sanoi Branhamille: "Sanokaa, tiedättekö syntyneenne määrätyn merkin alla ja tiedättekö tähden seuraavan Teitä? Olette saanut syntymälahjan." Tämä tietäjähengen kautta v. 1928 ilmoitettu puhe hämmensi Branhamia.


title: William Marrion Branham

text: Branhamin matkustaessa metsänvartijana täpötäydessä bussissa Jeffersonvillestä kohti Henryvillea, hän huomasi jonkun toisen matkustajan katselevan häntä ja hänen käännyttyä katsomaan, hän näki harmaasilmäisen naisen, joka alkoi puhua hänelle. Nainen kertoi olevansa astrologi ja kysyi Branhamilta, onko hän uskossa ja sai kuulla, ettei Branham ollut uskossa. Sitten harmaasilmäinen nainen kertoi Branhamin syntymäajan ja tämä hämmästytti Branhamia, jonka vuoksi hän kysyi mistä syystä harmaasilmäinen nainen voi tietää hänen syntymäaikansa. Harmaasilmäinen nainen vastasi, tietävänsä sen, koska Branhamia seuraa merkki. Hän sanoi Branhamille: " Te olette syntyneet määrätyn tähden merkeissä ja olette siitä syystä lahjoilla varustettu henkilö. Eikö kukaan saarnaaja ole Teille koskaan tästä puhunut?" Branham vastasi: "Minulla ei ole saarnaajien kanssa mitään tekemistä."


title: William Marrion Branham

text: William Branham tuli uskoon 22-vuotiaana ja Branham toimi viiden vuoden ajan apulaispastorina Lähetysbaptistikirkossa Jeffersonvillessä. Sieltä hän joutui lähtemään, koska ei hyväksynyt naisia pastoreina. Sen jälkeen hän piti herätyskokouksia omassa teltassaan.


title: William Marrion Branham

text: Kääntymyksensä jälkeen Branhamista tuli baptistisaarnaaja ja tohtori Roy Davis vihki hänet papiksi Jeffersonvillessä. William Branham oli 24-vuotias, kun hän alkoi pitää kokouksia Jeffersonvillessä Missionary Baptist Church -nimisessä seurakunnassa. Vuonna 1933 hänen seurakuntalaisensa rakensivat First Pentecostal Baptist Church -nimisen kirkon, joka myöhemmin tunnettiin nimellä Branham Tabernacle.


title: William Marrion Branham

text: William Branham hankki toimeentulonsa kaivamalla ojia 20 sentin tuntipalkalla. Hän avioitui 1934 Amelia Hope Brumbachin kanssa.


title: William Marrion Branham

text: Branhamin pitäessä 11. kesäkuuta 1933 kastekokousta Ohiojoella, suuren telttakokouksen päätyttyä, kun hän oli kastamassa, 17 henkilöä kuuli hiljaisen äänen, joka sanoi: "Katso ylös". Kolme kertaa ääni toisti samat sanat. Ylös katsoessaan Branham näki kirkkaan tähden. Muutamat pelästyivät ja juoksivat pois. Sitten tähti vetäytyi ja katosi. Tapahtuma herätti huomiota niin paljon, että siitä kerrottiin paikkakunnan lehdessä.


title: William Marrion Branham

text: Branham osallistui vuonna 1936 Mishawaka-nimisellä joella pidettyyn helluntailaisen "Jeesus yksin" -liikkeen telttakokoukseen, jossa häntä pyydettiin puhumaan, ja puhe "Rikkaasta miehestä helvetissä" teki hyvän vaikutuksen kuulijoihin, jonka tähden häntä pyydettiin pitämään puheita useissa "Jeesus yksin" -liikkeen seurakunnissa. Ensin hän lupautui ja valmisti puheita koko vuoden ajaksi, mutta myöhemmin hän kuitenkin kieltäytyi ystävien ja sukulaisten varoitettua häntä.


title: William Marrion Branham

text: Vuonna 1937 Ohio-joen tulviessa Branhamin vaimo Hope kuoli keuhkotautiin ja hänen nuorin lapsensa Sharon Rose selkäydintulehdukseen. Tapahtunutta Branham piti sen seurauksena, että hän ei lähtenyt "Jeesus yksin" -liikkeen seurakuntiin saarnaamaan. Hän myös koki menettäneensä voitelunsa viiden vuoden ajaksi samasta syystä.